Лола Каримова-Тиллаева Тошкентдаги “Менинг эзгу орзуим” кўргазмасини очиб берди\n22:53 / 01.06.2015\nЎзбекистон Санъат музейида “Sen Yolg’iz Emassan” Республика жамоатчилик болалар жамғармаси томонидан ташкил этилган “Менинг эзгу орзуим” болалар расмлари кўргазмаси бўлиб ўтди. Кўргазманинг мавзуси 1 июнь – Халқаро болаларни ҳимоя қилиш кунига бағишланган бўлиб, бу кўргазма давомида турли тадбирлар ўтказилади.\nКўргазмада Тошкент ва Тошкент вилояти меҳрибонлик уйлари тарбияланувчилари ва ихтисослаштирилган мактаб-интернетларда таҳсил олувчи имконияти чекланган болаларнинг ижод намуналари намойиш этилди.\nБолаларнинг интеллектуал, ижодий ва маданий ривожланишига уларнинг санъат ва маданиятга қизиқишларини орттириш йўли билан кўмак бериш “Sen Yolg’iz Emassan” жамғармаси фаолиятининг асосий йўналишларидан бири ҳисобланади.\nКўргазмада Ўзбекистоннинг ЮНЕСКОдаги доимий вакили, Республика болалар ижтимоий мослашув маркази васийлик кенгаши раиси ва “Sen Yolg’iz Emassan” Республика жамоатчилик болалар жамғармаси раиси Лола Каримова-Тиллаева кириш нутқи сўзлади.\n“Салом қадрли болалар! Бугун биз сиз билан сизнинг бадиий ишларингиз “Менинг эзгу орзуим” кўргазмасини очмоқдамиз. Мен ҳар бир инсоннинг ҳаётидаги барча нарса орзудан бошланади деб ўйлайман, бу ҳар биримизнинг ҳозиримиз ва келажагимизни белгилайди. Менинг эзгу орзуим – сизнинг барча интилишларингиз амалга ошсин. Биз эса, ўз навбатида бунинг учун қўлимиздан келган барча нарсани қилишга ҳаракат қиламиз.\nМенинг қадрли ёш рассомларим, бугун сиз билан бирга тилаклар билдирамиз ва бир-биримиз билан бизнинг орзуларимиз яшайдиган дунё билан ўзаро ўртоқлашамиз.\nКелинг саёҳатни бошлаймиз!”, деб айтди Лола Каримова-Тиллаева.\nБолалар ўз расмларида дунёни гўёки янгидан яратгандай бўлдилар ва бу дунё эзгу, илиқ ва шинам бўлиб яралди. Бахтли оила, порлоқ ва муваффақиятли келажак – айнан шу нарсаларни болалар расмларида кўриш мумкин бўлди. Кўргазма доирасида асфальтда расм чизиш танлови бўлиб ўтди.\nТадбирнинг сўнггида эзгу ниятлар билдирилган пуфаклар осмонга учирилди. Ҳар бир иштирокчи қоғозда ўзининг эзгу ниятини ёзиб, уни осмонга учирди.


19:05 / 02.12.2016 2426 pdf Ўқиш режими + -\n...сўфилар ва файласуфлар, руҳ қадимийдир, деганлар. Аммо барча пайғамбарлар, руҳ кейин пайдо бўлган, халқ қилинган, ясалган, тарбияланган нарса эканига иттифоқ қилганлар. Барча динлар олам кейин пайдо бўлган нарса эканлигига иқрордирлар. Саҳобалар ва тобеъинлар ҳам ушбу ақийда ила ўтганлар. Қуръон ва суннат таълимоти шунга далаолат қилади...\nОламлар руҳларини олишга вакил қилган ўлим фариштасига иймон келтирамиз.\n1-» Сен: «Сизларни ўзингизга вакил қилинган ўлим фариштаси вафот этдиради. Сўнгра, Роббингизга қайтарилурсиз»-деб айт». (Сажда сураси, 11)\nЖон олувчи битта фаришта бўлмагани учун бошқа оятда:\n2–»Фаришталар вафот этдирадилар», (Нахл сураси, 28) дейилган. Шунингдек:\n3-»Токи, бирортангизга ўлим келганида, элчиларимиз сизни вафот этдирур. Улар камчиликка йўл қўймаслар», (Анъомсураси, 61) деган. Фариштаалар жонларни Аллоҳнинг амри ва изни билан қабз қиладиган бўлганлари учун:\n4-»Аллоҳ жонларни уларнинг ўлими пайтида вафот этдирур ва уйқусида ўлмаганларини ҳам», (Зумар сураси, 41) деган.\nЎлим фариштасига жонларни қабз қилиш ва чиқариб олиш топширилган. Сўнгра, уларни раҳмат фаришталари ёки азоб фаришталари қабул қилиб оладилар ва Аллоҳ таоло хоҳлаганича яхши ва ёмон жонларнинг турар жойларига олиб борадилар. Буларнинг ҳаммаси, Аллоҳнинг изни, қазои қадари, ҳукми ва амри билан бўлади. Шунинг учун ҳам, уларнинг ҳар бирига, ўз вазифасига қараб жон олишни изофа қилса-нисбат берса бўлади.\nЭнди руҳ ва нафс ҳақида муҳим баҳсларни қисқагина қилиб зикр этамиз. Умид қиламизки, ушбу масалаларни билишга қизиққан одамга фойда беради.\nБиринчи савол: Руҳ нима ўзи?\nБилинки, руҳ ҳақиқати ҳақида энг аввало идрок қилиш лозим бўлган нарса шулки, у-жонли нарсаларда ҳаётнинг асосидир. Албатта, ўша жонли нарса унга руҳнинг пуфланиши билан тирик бўлади. Ундан руҳ ажраб чиқиши билан ўлик бўлади.\nБу руҳнинг энг юқори таърифидир. Унинг чегараси эмас. Руҳ ишига чуқур назар солинганидан кейин «руҳ» сўзи икки нарсага ишлатилиши зоҳир бўлади.\n1-Қалбда (юракда) ғизоларнинг хулосасидан туғиладиган, ҳис қилувчи, ҳаракатлантирувчи, ғизонинг тадбирини қилувчи латиф буғга руҳ дейилади. Бунда барча жони бор нарсалар шерикдирлар. Яъни, бу нарса уларнинг ҳаммасида бордир. Ўша буғнинг юпқа ёки қалин, мусаффо ёки кир, бўлишига қараб жонли нарсадан турли нарсалар зоҳир бўлади. Унинг баданда бўлиши, худди атиргулдаги сув ёки кўмирдаги оловга ўхшайди. Ушбу «Буғга ҳайвоний руҳ ёки ҳавойи руҳ, дейилади.\n2-Идрок қилувчи руҳ бўлиб, уни ҳақиқий руҳ, дейилади. У эса, ҳалиги буғ ёки ҳайвоний руҳ устида бўлади. Бадан ҳавойи руҳни кўтарадиган бўлганидек, ҳавоий руҳ ҳам ҳақиқий руҳни кўтарадиган бўлади. (Ҳужжатуллоҳи ал-Болиға 2-38).\nУшбу ҳақиқий руҳга, нафс, ҳам дейилади. Қуръон, суннат, саҳобаларнинг ижмоъи ва ақл далолат қиладики, ўша нафс-нуроний, олий, енгил, тирик, ҳаракатланувчи, бир жисм бўлиб, аъзоларнинг жавҳарига киради. Унда худди сув атиргулда юрганига ўхшаб, ёғ зайтунда юрганига ўхшаб ва олов кўмирда юрганига ўхшаб юради. Модомики, аъзолар ушбу латиф жисмдан оқиб чиққан таъсирларни қабул қилишга солиҳ экан, ўша латиф жисм уларда юриб туради. Унинг белгилари ҳис қилишни ва иродали ҳаракатни ифода қилади. Қачонки, аъзолар, уларга қўпол ахлатларнинг устун келиши сабабли мазкур таъсирларни қабул қила олмай қолса, руҳ бадандан ажраб чиқиб, руҳлар оламига қўшилади.\n1-Гоҳида Қуръонни ҳам, руҳ, деб номланади.\n«Шундоқ қилиб, Биз сенга ўз амирларимизла Руҳни ваҳий этдик». (Шўро сураси, 52)\n2-Гоҳида Жиброил алайҳиссаломга ҳам Руҳ дейилади:\n«Уни Руҳул амийн олиб тушди». ( Шуаро сураси, 193)\n3-Инсон баданида кириб-чиқиб турадиган ҳавога ҳам айтилади.\n4-Аллоҳнинг танишлик, Унга қайтишлик қувватига ҳам айтилади.\n«Ана ўшаларнинг қалбларига иймонни ёзди ва уларни Ўзидан бўлган руҳ билан қўллади». (Мужодала сураси, 58)\nИккинчи савол: Руҳ қадимийми ёки кейин пайдо бўлганми?\nБаъзи сўфилар ва файласуфлар, руҳ қадимийдир, деганлар. Аммо барча пайғамбарлар, руҳ кейин пайдо бўлган, халқ қилинган, ясалган, тарбияланган нарса эканига иттифоқ қилганлар. Барча динлар олам кейин пайдо бўлган нарса эканлигига иқрордирлар. Саҳобалар ва тобеъинлар ҳам ушбу ақийда ила ўтганлар. Қуръон ва суннат таълимоти шунга далаолат қилади. Аллоҳ таоло:\n«Аллоҳ ҳар бир нарсанинг яратувчисидир. У зот ҳар бир нарсага вакилдир», (Зумар сураси, 39) дейди.\nПайғамбаримиз соллаллоҳу алайҳи васаллам: «Аллоҳ бўлган эди. Аллоҳ билан ҳеч нарса бўлмаган эди», деганлар.\nУчинчи савол: Руҳ ўладими ёки ўлмайдими?\nБаъзи тоифалар, руҳ ўлади, деганлар. Чунки, у–нафсдир. Ҳар бир нафс эса, ўлимни татигувчидир. Шунингдек, у ер устидадир. Аллоҳ эса: «У (ер)нинг устидаги ҳар бир кимса фонийдир», (Ар-Раҳмон сураси, 26) деган.\nНафс - «нарса»дир. Аллоҳ таоло: «У зотнинг юзидан бошқа ҳар бир нарса ҳалок бўлувчидир», (Қасос сураси, 88) деган.\nБошқа тоифалар эса, руҳлар ўлмайди, деган. Чунки, улар боқийлик учун яратилганлар. Баданларгина ўлади. Кўпгина оят ва ҳадислар, руҳлар бадандан ажраганидан сўнг уларга яна қайтиб келгунларича роҳат ёки азобда бўлишига далолат қилган.\nТўғриси шулки; Жасадлардан ажраб чиқиш - руҳларнинг ўлимидир. Агар ўлимдан ушбу нарса ирода қилинса, руҳлар ўлади. Агар бутунлай йўқ бўлиб кетиши ирода қилинса, унда ўлмайди. Улар боқий қоладилар.\n«Улар у ерда биринчи ўлимдан бошқа ўлимни татимайдилар». (Духон сураси, 56)\nЎша ўлим руҳнинг жасаддан ажралишидир. Руҳ учун жасаддан ажрашдан бошқа ўлим йўқ.\nТўртинчи савол: «Руҳ бир нарсами ёки айри-айри икки нарсами?\nТаҳқиқ шуни кўрсатадики, руҳнинг зоти бир, эътибори иккидир. Идрок қулувчи нарсага бадандан ажраган ҳолида «руҳ», дейилади. Баданда турганида эса нафс, дейилади. Улар орасидаги фарқ шунда. Гоҳида бирининг ўрнига иккинчиси айтилаверади.\n1-Қон. Фиқҳда; «Оқувчи нафси йўқ нарса сувда ўлиб қолса, уни нажас қилмайди»-дейилган. Бола туғилгандан кейин келадиган қонга нифос, дейилиши ҳам шундан.\n2-Кўз-фалончига нафс етибди, унга кўз тегибди, деганидир.\n3-Зот-ўзлик. Қуръонда: «Бас ўз нафсингизга салом беринг», (Нур сураси, 61) дейилган. Яъни, ўз зотингизга, ўз-ўзингизга, дегани.\nБешинчи савол: «Аммора» (Буюрувчи), Лаввома( маломат қилувчи) ва «Мутъмаинна» (хотиржам)лар нафснинг турларими ёки сифатларими?\nҚуръони каримда ушбу турларнинг зикри келган:\n«Албатта, нафс ёмонликка «Аммора» (буюрувчи)дир». (Юнус сураси, 53)\n«Лаввома (маломат қилувчи) нафс ила қасам ичаман». (Қиёмат сураси, 2)\n«Эй мутъмаинна (хотиржам) нафс». (Фажр сураси, 27)\nБаъзилар: «Булар - турли шахслар эътибори ила нафснинг турларидир. Баъзиларида бу тур ғолиб бўлса, бошқаларида бошқа тур ғолиб бўлади», дейдилар.\nТаҳқиқ эса, нафс битталигини кўрсатади. Унинг сифатлари бордир. Бас, у ёмонликка буюрувчи бўлади. Унга иймон ориз бўлган пайтда маломат қилувчига айланади. Ўмонлик қилган эгасини маломат қилади. Иймон қувватли бўлган пайтда хотиржам бўлади. Шунинг учун ҳам, Пайғамбаримиз соллаллоҳу алайҳи васаллам: «Кимни яхшиликлари хурсанд қилиб, ёмонликлари хафа қилса, ўша одам мўминдир»- деганлар. Шу билан бирга «Зинокор зино қилаётган пайтида, мўмин ҳолида бўлмас»ҳам деганлар. Демак, нафс ўз яхшиликларидан хурсанд бўладиган даражасда хотиржам, ёмонликларидан маҳзун бўладиган даражада маломатчи бўлади. Ундан зино ёки гуноҳи кабира содир бўлганда ёмонликка буюрувчи бўлади.\n18:56 / 02.12.2016 1949\n19:07 / 02.12.2016 1482\n2234 08:24 / 20.04.2017\n1988 21:51 / 01.12.2016\n2451 10:29 / 31.12.2017\nАллоҳ осмонлар ва ернинг нуридир. Нурининг мисоли худди бир токча, унинг ичида чироқ бор, чироқ эса шиша ичида, шиша эса гўё дурдан бўлган бир юлдуз бўлиб, шарқий давоми...\n2467 10:46 / 23.10.2017\n74 18:00 / 20 сентябрь\n115 18:00 / 18 сентябрь\n21649 11:58 / 10.10.2018\n25839 11:56 / 10.10.2018\n1016 16:57 / 17 май\n1983 15:05 / 09 август


«Әмиўдәрья: фотокамера алдында» атамасындағы фототаңлаўы жәрияланды » KarInform\nӨзбекстан экологиялық ҳәрекети ҳәм Германия халық аралық бирге ислесиў жәмийетиниң «Әмиўдәрьяның төменги ағымларында жерден пайдаланыў ҳәм экосистемаларды сақлаўға экосистемалы көзқарас» бағдарламасы менен биргеликте халық аралық Әмиўдәрья күнлерине бағышланған илажлар шеңберинде «Әмиўдәрья: фотокамера алдында» атамасындағы фототаңлаўын жәриялайды.\nТаңлаўдың тийкарғы мақсети – Әмиўдәрьяның глобал экологиялық өзгерислерге тәсири, трансшегаралық суў ресурсларынан пайдаланыў, Әмиўдәрья дәрьясында биологиялық көп түрлиликти сақлаў, суў ресурсларын басқарыў ҳәм суўды тежеў мәселелеринде аймақлық бирге ислесиўди раўажландырыў, экологиялық билимлерди жетилистириўде жәмийетшиликтиң итибарын қаратыўдан ибарат.\nТаңлаўға қәлеген адам қатнасыўы мүмкин. Бир автордан көби менен 10 фотосуўрет қабыл етиледи. Фотосүўреттиң астына оның аты келтирилип өтилгенлиги мақсетке муўапық болады. Бир сүўреттиң көлеми 5 мб.тан аспаўы керек. Таңлаўға тапсырылған фотосүўретлер ушын авторлық ҳуқықы сақланып қалынады. Таңлаўға келип түскен сүўретлерден авторларының аты көрсетилген ҳалда Әмиўдәрья дәрьясына бағышланған фотокөгизбеде пайдаланыў, оларды экоҳәрекеттиң веб-сайтына жайластырыў, ҒХҚда пайдаланыў ҳуқықына ийе. Таңлаўға усынылып атырған сүўретлерге қосымша төмендегилер де тапсырылыўы керек: автордың аты, фамилиясы, әкесиниң аты, искерлик түри, жасаў мәнзили, телефон номерлери ҳәм электрон мәнзили.\nДөретиўшилик жумысларды 2018-жылдың 8-ноябрь сәнесине шекем төмендеги мәнзилге жибериўиңиз соралады: Ташкент қаласы, Ғәрезсизлик (Мустақиллик) көшеси 59 жай. Тел.: +99871 2304153, e-mail: info@eco.uz\nБүгин Әмиўдәрьяда автомобиль соқлығысыўы н ...


Томорқадан унумли фойдаланиш тамойили амалий ифодасини топаётган, эл томорқани энг яхши даромад манбаи дея эътироф этиб, ернинг ҳар бир қаричини эъзозлаётган даврда, тупроққа оғу уруғини сепиб, уни парваришлаб, алал-оқибат пуллаб ўзини жувонмарг қилаётган инсонлар борлиги афсусланарли ҳолатдир.\nИкки судланувчи Баҳром Мўминжонходжаев, Ровза Мадғофурованинг қилмишларини ўқиймиз:\nУлар 2018 йил 14 май куни жиноий режа тузади. Яъни гашиш гиёҳвандлик воситасини Қирғизистон Республикасидан Ўзбекистон Республикасига контрабанда йўли билан олиб кириш катта даромад келтиришини кўзлаб шу ишга қўл уришади.\nШу куни Қирғизистон фуқароси Анвар жиноий шериги Ёрқин исмли шахснинг кўрсатмаси билан 492,44 грамм гашиш гиёҳвандлик воситасини Ўзбекистон ҳудудига олиб ўтади ва уни икки жиноятчига етказиб беради.\nУлар “ўлжа”ни қўлга киритишгач тезлик билан ундан 22,94 граммини ажратиб олиб, қолганини Баҳром яшаётган Қўқон шаҳридаги Парпашабоф кўчаси , 118-хонадондаги сўрига, тўшак остига яшириб қўйишади. Таклифга биноан учинчи жиноятчи Ҳусан Газиев бу хонадонга кириб келади-да “заҳри қотил”ни 4.500 АҚШ доллари бериш шарти билан сотиб олади.\nЖиноят занжири шу йўсин уланиб кетаверади.\nҲусаннинг акаси судланувчи Ҳасан Ғазиев укасининг қўлидаги гашишга харидор бўлади. Бироқ ука анойилардан эмасди. Қўлидаги моддани бировга билинтирмаслик мақсадида ўз яшаш манзилидаги гулзор орасига кўмиб қўяди. Акасига гиёҳвандлик моддасининг 309,79 граммини 1.900 АҚШ доллари эвазига бериш шарти билан пуллайди. Ҳасан ўзига харидор топади. Мухсинжон Хидиров исмли шахсга укасидан олган “ўлжа”нинг 210,3 граммини 2.100 АҚШ долларига сотиб юборади. Бу “даромад”дан укасининг улушини бериб қолган 99,49 грамм гашишни пуллаш мақсадида кетаётган бир пайтда қўлга тушади.\nКейинги судланувчи Умиджон Ибрагимов Мухсиндан сотиб олган оғунинг маълум бир қисмини уйига яшириб, қолганини пуллашни режалаштираётган бир пайтда жинояти ошкор бўлади.\nҲа, қонунни ҳеч ким четлаб ўтишга ҳаққи йўқ.\nСудланувчиларнинг жиноий ишлари ўрганилганда улар “заҳри қотил”ни ўзлари етиштириб, истеъмол қилганликлари ҳам аниқланган. Масалан, Ҳасан Газиев кўкнори уруғини топиб уни томорқасида парваришлаб, 36 дона кўкнори бошоқларини етиштирган. Баҳром эса суд мажлисида шундай важ кўрсатади. У қайнотаси билан Учкўприк тумани, Сариқўрғон қишлоғида жойлашган дам олиш масканига борганда у ерда ўшлик Ёрқин исмли шахс билан танишиб қолганини айтади. Улар ўша ерда биргалашиб оғудан татиб кўришади. Шундан сўнг бу борада уларнинг “бизнес-режа”лари тузила бошланади. “Ёрқин”нинг таклифлари Баҳром ва унинг қайнонаси Ровзага ёқиб тушади ва ҳеч тап тортмай буюртма беришни бошлайдилар.\nРовзага аслида гиёҳвандлик савдоси бегона эмасди. Унинг турмуш ўртоғи гиёҳвандлик моддасини кўп истеъмол қилиши натижасида оғир ҳасталикка чалиниб вафот этган. У куёви ва қизини ўз уйида яшаб қолишларини таклиф қилгач нияти ёмон тарафга ўзгариб кетди. Эрининг эски улфати Ёрқин исмли шахс уларнинг уйига кириб келдию жиноятга улкан дарича очилди. Охир-оқибат бир неча инсонларни жиноятчига айлантирди.\nЁрқин Ўзбекистонга афсуски, оғуни ўзи олиб келмаган, балки, Анвар исмли шериги ҳам воситачилик қилганлиги воқеа жараёнида маълум бўлди. Буни қарангки, Ровза қайин укаси Ҳусан Газиевни ҳам гашиш олди-сотдисига аралаштиради.\nҲусан суд жараёнида наша гиёҳвандлик моддасини истеъмол қилиб юришини очиқ айтади. Шу боис Ровзанинг иллат ҳақидаги таклифларини бажонидил қабул қилаверади. Гулзор орасига кўмиб қўйиш ҳам шунчаки тасодиф эмасдир, эҳтимол. У бу жиноятини ҳаммадан яшириб юрган. У акасининг қўлга олинганини эшитиб қолиб, зудлик билан гулзор орасига кўмиб қўйган гиёҳвандлик моддасини янада яхшироқ қилиб кўмади ва жиноий жавобгарликдан қутулиш учун яширинади. Кўздан йироқ бўлгани билан фош этилган жиноятни беркитиб бўлмайди. У ўз ихтиёри билан ҳуқуқни муҳофаза қилувчи идорага борди.\nМухсинжон Хидиров ҳам худди ана шундай жиноят кўчасига кириб, у ва шериги Умид Ибрагимов гиёҳвандлик олди-сотдиси билан “фаол” шуғулланди.\nЮқорида номлари келтирилган жиноятчилар Баҳром Мўминжонҳоджаев 8 йилу 6 ойга, Ҳасан ва Ҳусан Газиевлар 7 йилу 6 ойга, Мухсинжон Хидиров 7 йил, Умиджон Ибрагимов 3 йил муддатга озодликдан маҳрум этилди. Ровза Мадғофуровага шартли жазо қўлланилиб, синов муддати белгиланди.\n« Ҳарбий қасамёд қабул қилдилар\nХонадондаги хазина »


“Адолат” партияси бўлажак президент сайловига ўз раиси Б. Абдуҳалимов номзодини кўрсатмоқчи\nБаҳром Абдуҳалимов (adolat.uz фотоси)\n“Адолат” социал-демократик партиясининг галдаги қурултойида партия раиси Баҳром Абдуҳалимов шу йил октябрь ойида бўлиб ўтадиган президент сайловига номзод ўлароқ кўрсатилиши мумкин. Бунга оид қарор партия марказий кенгашининг 5 август куни ўтказилган навбатдан ташқари плениумида қабул қилинган.\nТарих фанлари доктори Баҳром Абдуҳалимов партиянинг аввалги раиси Наримон Умаров мамлакат президенти фармони билан Олий Мажлис Сенатига аъзо этиб тайинланганидан кейин ўтган йил октябрь ойида “Адолат” СДПга раис этиб сайланганди.\n62 ёшли Б. Абдуҳалимов аввал Ўзбекистон президентининг давлат маслаҳатчиси ва Фанлар академияси вице-президенти лавозимларида ишлагани маълум.\nАввалроқ Озодлик Экопартия бўлажак президент сайловига Нарзулла Обломуродов номзодини илгари сургани ҳақида хабар қилган эди.


Қурилиш соҳасини янада ривожлантириш, архитектура ва қурилиш органлари ва муассасаларининг изчил ривожлантириш механизмларини шакллантириш, давлат бошқаруви тизимининг самарадорлигини таъминлаш ва соҳага рақамли технологияларни жорий қилиш мўлжалланган.\nПрезидентнинг “Ўзбекистон Республикаси қурилиш соҳасини модернизациялаш, жадал ва инновацион ривожлантиришнинг 2020-2025 йилларга мўлжалланган Стратегияси тўғрисида”ги фармойиши лойиҳаси эълон қилинди.\nЎзбекистон Республикаси қурилиш соҳасини модернизациялаш, жадал ва инновацион ривожлантиришнинг асосий йўналишлари этиб қуйидагилар белгиланади:\nқўшимча кичик тизимлар ва маълумотлар базаларини яратиш йўли билан қурилиш соҳасини рақамлаштириш;\nшаҳарсозлик соҳасидаги норматив базани модернизациялаш ва хорижий норматив ҳужжатларни мослаштириш;\nаҳоли пунктларини комплекс ривожлантириш тизимини такомиллаштириш;\nқурилиш соҳасида айрим рухсат бериш тартиботларини соддалаштириш йўли билан “Бизнес юритиш” халқаро индексида “Қурилиш учун рухсатномалар олиш” кўрсаткичи бўйича Ўзбекистон Республикаси позициясини яхшилаш;\nуй-жой кўчмас мулки қурилишида улуш киритиш асосида уй-жойларни қуриш учун аҳоли маблағларини кенг жалб қилиш орқали ипотека кредити бозорини ва кўп квартирали уйлар қурилишини ривожлантириш;\nқурилиш материалларини ишлаб чиқишга ва объектлар қурилишига инновацион технологияларни татбиқ қилиш;\nинвестиция лойиҳалари иштирокчилари ўртасидаги ўзаро ҳисоб-китобларда йириклаштирилган кўрсаткичларга босқичма-босқич ўтиш;\nинституционал асоснинг либераллаштирилишини ҳисобга олган ҳолда лицензиялаш принципларини такомиллаштириш, лойиҳа ва пудрат ишлари потенциалини кучайтириш;\nлойиҳанинг смета қисмида давлат экспертизасини бекор қилиш йўли билан экспертиза ишлари тизимини такомиллаштириш;\nдавлат, муаллифлик ва техник назоратни нодавлат секторга йўналтириш орқали қурилиш сифатини назорат қилиш тизимини такомиллаштириш;\nакциялар пакетини илғор хорижий инвесторларга реализация қилиш орқали илғор хорижий компаниялари иштирокида замонавий лойиҳа институтларини ташкил қилиш;\nўқитишнинг замонавий ва инновацион усуллари қўлланишини ҳисобга олган ҳолда қурилиш йўналишидаги кадрларни тайёрлаш, қайта тайёрлаш ва малакасини оширишни ташкил қилиш тизимини такомиллаштириш;\nлойиҳаларни молиялаштиришнинг давлат манбалари ва уларга тенглаштирилган манбалар ҳисобидан амалга оширишда, давлат сегментларининг либераллаштирилганини ҳисобга олган ҳолда, нодавлат буюртмачилар институтини шакллантириш ва мустаҳкамлаш;\nўтказилаётган фундаментал, қидирув ва амалий илмий тадқиқотлар ва ишланмалар самарадорлигини ошириш орқали қурилиш ва архитектура соҳасида илмий салоҳиятни ривожлантириш;\nқурилиш объектларида қурилиш-монтаж ишларини бажаришда меҳнат муҳофазаси ва хавфсизлик техникасига бўлган талабларни кучайтириш;\nинсон капиталини ривожлантириш, қурилиш органлари ва муассасалари фаолиятини моддий-техник таъминотини яхшилаш, ишчиларни ижтимоий ва моддий рағбатлантиришнинг янги механизмларини яратиш.\n“Шаффоф қурилиш” миллий ахборот тизимининг электрон платформаларининг ишлаши 2025 йилга келиб бутун республика бўйича 100 фоизгача қамраб олинишига эришиш;\nЎзбекистон Республикасининг геологик, табиий-иқлимий, сейсмологик ва бошқа хусусиятларини ҳисобга олган ҳолда шаҳарсозлик соҳасида Еврокодлар мослашуви улушини 2025 йилга келиб 50 фоизгача ошириш;\nДавлат шаҳарсозлик кадастри географик ахборот тизими объектлари бўйича маълумотларни, геопортал функциялари кенгайишини ҳисобга олган ҳолда, очиқ фойдаланиш учун эълон қилиниши улушини 2025 йилга келиб 70 фоизгача етказиш;\n“Бизнес юритиш” (Doing Business Index) халқаро индексининг “Қурилиш учун рухсатномалар олиш” (Dealing with Construction Permits) йўналиши бўйича Ўзбекистон Республикаси позициясининг 2025 йилга келиб жорий 61,7 баллдан 78,2 баллгача яхшилаш;\nилғор хорижий лойиҳа ташкилотларини жалб қилган ҳолда 2025 йилгача 15 та замонавий лойиҳа-қидирув институтларини ташкил қилиш;\n2025 йилга келиб буюртмачи функцияларини бажарувчи нодавлат ташкилотлар улушини Инвестиция дастурига киритилган объектлар умумий сонининг камида 25 фоизига етказиш;\n2025 йилга келиб “ҳажмли метод”ни жорий этиш улушини республикадаги қурилиш объектлари умумий сонининг 25 фоизигача етказиш.


Путинга яқин олигарх мудофаа бўйича расмий музокарада қатнашганига оид видео эълон қилинди\n25 июл 2021, Тошкент вақти: 19:48\nЕвгений Пригожин (ўнгдан иккинчи) Ливия армияси етакчилари билан музокараларда\nЛивия армияси ижтимоий тармоқларда бўлишган видеодан президент Владимир Путинга яқин олигарх Москвада Ливия армияси делегацияси билан бўлиб ўтган учрашувда қатнашгани маълум бўлди.\n9 ноябрь куни “Новая газета” олигарх Евгений Пригожин Ливия армияси етакчилари ҳамда Россиянинг юқори лавозимли расмийлари ўртасидаги бўлиб ўтган музокараларда қатнашгани ҳақида ёзди.\nПригожиннинг “Вагнер” хусусий ҳарбий компанияси эгаси экани айтилади. Мазкур ширкат минглаб аскарларни ёллаб, Россиянинг Украина, Сурия ҳамда Африкадаги ҳарбий амалиётларида қатнашиб келаётганига ишонилади.\nРоссия ҳукумат аввалроқ эълон қилган баённомаларда 7 ноябрь куни бўлиб ўтган учрашувда Пригожин қатнашгани ҳақида ҳеч нима дейилмаган эди.\nРоссия ҳукумати Пригожиннинг музокаралардаги иштирокини ҳануз шарҳлагани йўқ.\nШундай бўлса-са, “Риа Новости” ҳамда “Интерфакс” агентликлари исми ошкор қилинмаган ҳарбий ва дипломатик манба Ливия ҳарбийлари тарқатган видео ҳақиқий эканини тасдиқлаганини хабар қилди.\nМанба Пригожин Россия ва Ливия ҳарбийлар учрашувини уюштиришда кўмаклашганин айтган.\nКремль ҳукумат билан хусусий хавфсизлик ширкатлари ўртасида алоқа йўқлигини иддао қилиб келади.\nҲиндистонда сув тошқини оқибатида камида 115 киши ҳалок бўлди\nҲинд қутқарувчилари хавфли ҳудуддан аҳолини эвакуация қилмоқда.\nҲиндистонда 24 июлда сув тошқинларида камида 115 киши ҳалок бўлди. Расмий маълумотларга қараганда, ҳалок бўлганлар сони бундан ҳам кўпайиши мумкин. Чунки кейинги бир неча кун ичида сув тошқинлари тўхтамаслиги таҳмин қилинмоқда.\nСўнгги кунларда Ҳиндистоннинг ғарбий соҳилида давом этаётган Махараштр шаҳрида юзлаб одам бедарак бўлмоқда. Гоа штатида ҳам сув тошқинлари юз берди.\nТабиий офат оқибатида биргина Махараштр шаҳрида 150 минг киши хавфсиз жойга эвакуация қилинди.\nҲиндистонда ёмғирлар мавсумида сув тошқинлари тез-тез юз беради. Бироқ олимлар фикрича, иқлим ўзгариши оқибатида муссонлар ҳам кучаймоқда.\nЕвропа суди: Грузиядаги презерватив ишлаб чиқарувчи ширкатининг сўз эркинлиги бўғилган\nAiisa презервативи қутисида грузин сиёсатчилари танқид қилинган карикатуралар ҳам акс эттирилган.\nИнсон ҳуқуқлари бўйича Европа суди “сўз эркинлиги” бўйича иш доирасида Грузиянинг презерватив ишлаб чиқарувчи ширкати ҳукуматга қарши киритган аризани қаноатлантирди.\nAiisa ширкати ўз маҳсулотлари қутисини машҳур грузинларнинг суратлари, миллий ва диний орнаментлар билан безайди. Грузия суди 2018 йилда бу ҳолатни “маънавий ва диний қадриятларга зид” деб топган ҳамда ширкатни кичик миқдорда жаримага тортган эди.\nИнсон ҳуқуқлари бўйича Европа суди 22 июлда чиқарган ажримда “Грузия ҳукумати Aiisa ширкати хўжайни Аня Гачечиладзенинг сўз эркинлигини чеклашга ҳаракат қилгани”и таъкидланган.\nСуд ҳукмида айтилишича, Грузия конституциясида белгиланган ва кафолатланган инсон ҳуқуқлари ҳамда Инсон ҳуқуқлари бўйича Европа конвенцияси доирасидаги мажбуриятлар “диний аҳлоқ ва маънавий тушунчалардан устун” бўлмоғи лозимдир.\nAiisa ширкати презервативлари қутисида грузин сиёсатчилари танқид остига олинган карикатуралар, гейлар ҳуқуқларини қўллаб қувватлашга қаратилган тасвирлар ва сексуал характерга эга бўлган ҳазиллар ҳам акс этади.\nҚозоғистонда илк бор қишлоқ ҳокимлари сайлови ўтказилмоқда\nСайловда икки минг номзод иштирок этмоқда.\nҚозоғистонда 25 июль куни 730 та сайлов округида қишлоқ ҳокимлари сайлови ўтказилмоқда. Сайловда икки минг номзод иштирок этмоқда.\nМарказий сайлов комиссиясининг билдиришича, қишлоқ ҳокимлари лавозимларига 1419 номзод ўзини ўзи кўрсатган, 878 киши сиёсий партиялар томонидан кўрсатилган.\nСайлов арафасида президент Қосим-Жўмарт Тоқаев “Твиттер”даги саҳифасида: “Бу воқеа сиёсий модернизациянинг янги босқичга кўтарилгани белгисидир”, деб ёзди.\nҚозоғистонда ҳокимларни сайлаш талабини фуқаролик жамияти талаб қилиб келаётган эди. Тоқаев 2020 йилда ҳокимларни халқ сайлайдиган принципга ўтилишини билдирган. 2021 йилнинг майида эса бу борадаги конунчиликка ўзгартириш киритилганди.\nРоссияда COVIDдан ўлимнинг энг юқори кўрсаткичи такрорланди\nРоссияда COVID-19 пандемияси бошлангандан буён бу касалликдан ўлимларнинг энг юқори кўрсаткичи такроран қайд этилди. Шанба тонгида сўнгги бир кеча-кундузда 799 бемор вафот этгани маълум бўлди. Расман тан олинган кўрсаткич ўтган бир ярим йил ичида иккинчи марта қайд этилишидир. Биринчи марта 16 июлда шунча бемор вафон этган эди.\nРоссия бўйлаб бир кунда 23947 кишига COVID-19 ташҳиси қўйилди. Расмий статистикага кўра, пандемия бошланганидан буён Россияда 6 102 469 киши шу касалликка чалинган. Бир қатор нашрларнинг ёзишича, аслида касалга чалинганлар расмий статистикада келтирилаётган рақамдан тақрибан 5 баробар кўп бўлиши мумкин.\nКасаллликка қарши кураш штаби маълумотларига қараганда, пандемия бошланганидан буён Россияда бу касалликдан 153 095 кўз юмган.\nҚирғизистон собиқ президентига қарши олтинчи жиноят иши очилди\nАлмазбек Атамбаев тарафдорлари олдида. Бишкек шаҳри, 2020 йил, 9 октябрь.\nҚирғизистоннинг собиқ президенти Алмазбек Атамбаев 2020 йил октябрида Бишкекда оммавий тартибсизликларни уюштиришда гумон қилинмоқда. Айбловчиларга кўра, парламент сайлови натижаларидан норозилар Атамбаевни қамоқдан озод қилганидан кейин, cобиқ президент ҳокимиятни эгаллаб олишга уринган. Айбдор деб топилса, у 10 йилгача озодликдан маҳрум қилиниши мумкин. Бу Атамбаевга қарши очилган олтинчи жиноят ишидир.\nТергов маълумотларига кўра, 9 октябрь куни Атамбаев собиқ бош вазир Омурбек Бабанов ва бошқа юқори лавозимли амалдорлар билан тил бириктириб, Бишкек марказидаги майдонда намойишга чиққан тарафдорлари орасида «салбий ва тажовузкор кайфиятни кучайтирган». Бу эса, тергов маълумотларига кўра, оммавий тартибсизликлар бошланиб кетишига туртки бўлган.\nУшбу воқеалар давомида Атамбаевнинг машинаси ўққа тутилган эди. Ўшанда унинг ҳаётига суиқасд қилингани эълон қилинган. Унинг тарафдорлари митинги яқинида эса Атамбаев билан бирга тергов ҳибсхонасидан озод қилинган собиқ бош вазир Сапар Исоқовнинг машинаси ҳам ўққа тутилган.\nЎша куни Бишкекда фавқулодда ҳолат ва комендант соати жорий қилинган ҳамда шаҳарга зирҳли машиналар киритилган. Атамбаев 10 октябрь куни яна қўлга олинган. Собиқ президентнинг адвокати аслида унинг тарафдорлари ҳужумга учраганини айтди.\nОзарбайжонда Арманистоннинг 13 ҳарбий хизматчиси олти йилга қамалди\nОзарбажон қамоқхоналарида қанча арман ҳарбийси сақланаётгани маълум эмас.\nОзарбайжон суди Арманистон қуролли кучларининг 13 нафар ходимини чегарани ноқонуний кесиб ўтишда ҳамда қурол сақлашда айбдор деб топиб, олти йилга озодликдан маҳрум қилди.\nЖиноят ишлари бўйича Боку суди бу қарорни 22 июль куни кечқурун чиқарди. Ҳарбийлар жазо муддатини ўтаб бўлганидан кейин, ватанига бадарға қилинади.\nСудланган ҳарбийлар 2020 йилнинг декабрида Тоғли Қорабоғнинг Ҳадрут туманида Озарбайжон кучлари томонидан асир олинган 60 дан ортиқ арман ҳарбий орасида бўлган.\nЎшандан бери ҳарбийларнинг қарийб ярми мина ўрнатилган жойлар кўрсатилган хариталар эвазига Ереванга топширилди.\n2020 йилнинг 27 сентябрида Тоғли Қорабоғда Арманистон ва Озарбайжон ўртасида ҳарбий тўқнашувлар бошланиб, 44 кун давом этди. Урушда Боку Тоғли Қорабоғнинг йирик ҳудудини ва унга туташ туманлар устидан назоратни тиклашга муваффақ бўлди. Ноябрда тугаган тўқнашувлар 6 мингга яқин одам умрига зомин бўлди.\nБеларусда ПЕН-марказни тугатиш бўйича Олий судга даъво аризаси киритилди\nНобель мукофоти лауреати Светлана Алексиевич\nБеларусь Адлия вазирлиги Нобель мукофоти совриндори Светлана Алексиевич бошчилигидаги ПЕН-марказни тугатиш ҳақида Олий судга даъво аризасини киритди.\nТашкилотга 22 июль куни суддан келган хатда Адлия вазирлиги аризаси бўйича фуқаровий иш қўзғатилгани ҳақида айтилган. Хатда ПЕН-марказ вакилларидан маҳкама жараёнига ҳозирланиш учун 20 июль куни соат 10 да сўроққа келиш сўралган. Бу ҳақда Озодликнинг беларус хизмати ПЕН-марказ раисининг ўринбосари Татьяна Нядбай сўзларига таянган ҳолда хабар қилди.\nПайшанба куни Беларусь ПЕН-маркази Минск расмийларини маданият арбобларига қарши репрессив сиёсат юритаётганликда айблангани маълум бўлганди. Ташкилот ҳисоботида таъкидланишича, жорий йилнинг биринчи ярмида мамлакатда маданият ходимларига қарши 620 та ҳуқуқбузарлик қайд этилган, бу эса 2020 йил ичида кузатилган ҳолатлар жамидан ҳам кўпроқдир.\n“Айтиш мумкинки, президент сайлови ўтган 2020 йил августидан кейин айниқса кучайиб кетган босим ва репрессиялар ҳалигача сусаймаяпти, билъакс янги-янги шакл олиб, кўлами тобора кенгайиб бормоқда”, дейилган ПЕН-марказ ҳисоботида.\nАдлия вазирлиги Беларусь Журналистлар ассоциациясининг тугатилиши бўйича Олий судга даъво аризасини киритгани ҳақида Озодлик аввалроқ хабар қилганди.\nCOVID-19: Қозоғистонда кунлик вирус юқтириш ҳолатлари 6 мингдан ошди\nҚозоғистонда 22 июль куни коронавирус инфекцияси коронавирус инфекциясига чалиниш бўйича 6119 та ҳолат қайд этилган. Бу пандемия бошланганидан бери мамлакатда қайд этилган энг катта кунлик кўрсаткичдир. Бундан аввалги антирекорд чоршанба куни қайд этилган бўлиб, ўшанда кунлик ўсиш 5708 та ташкил этганди.\nРасмий маълумотларга кўра, 2020 йилнинг март ойидан бери Қозоғистонда коронавирусга чалинганлар сони 516 минг 117 нафарга етган.\nБеморлар сони мамлакатда коронавируснинг “Дельта” штамми аниқланганидан бери кескин кўтарилиб бормоқда.\nХасталикка чалиниш ҳолатлари энг кўп пойтахт Нур-Султон ва Олмаота шаҳарларида кузатиляпти. Пайшанба куни Нур-Султонда 1381 кишининг, Олмаотада эса 996 кишининг вирус юқтириб олгани аниқланган.\nЎзбекистоннинг ён қўшниси бўлган Қозоғистон ўзбек муҳожирлари ишлаш учун энг кўп борадиган мамлакатлардан бири бўлиб ҳисобланади.\n“Толибон” вакили ўзбек-афғон чегарасининг катта қисми ҳаракат назорати остида эканини иддао қилди\n“Толибон” радикал ҳаракати айни пайтда Афғонистон чегараларининг 90 фоизини назорат қилмоқда. Бу ҳақда “РИА Новости” агентлиги толибларнинг расмий вакили Забиуллоҳ Мужоҳид сўзларига таянган ҳолда хабар қилди.\nЗ. Мужоҳидга кўра, Афғонистоннинг Эрон, Туркманистон ва Тожикистон билан чегаралари ҳозирда “Толибон” ҳаракати томонидан тўла назоратга олинган.\n“Афғонистон-Ўзбекистон чегарасининг катта қисми ҳам толиблар назорати остида, фақат Калдардаги Ҳайратонгина Кобул назорати остидадир”, деган “Толибон” вакили.\nАввалроқ Москвада матбуот анжумани ўтказишган “Толибон” вакиллари Афғонистон ҳудудининг 85 фоизидан кўпроғи ҳаракат томонидан назоратга олинганини иддао қилишганди.\nЎтган бир ой ичида “Толибон” ҳаракати, маълумотларга кўра, Афғонистоннинг Марказий Осиёга қўшни минтақаларида йигирмадан ортиқ туман назоратини қўлга киритган.\nТолибларнинг ҳукумат кучларига қарши ҳужумлари АҚШ ва НАТО ўз қўшинларини Афғонистондан олиб чиқиб кета бошлагани ортидан кучайган.\nЎзбекистон билан Афғонистон ўртасидаги чегара узунлиги 137 километрни ташкил қилади.\nТуркия: Прокуратура Бишкекдан ўғирлаб кетилган Ўрхан Инандига 22,5 йиллик қамоқ жазоси сўради\nЎрхан Инандини топиш талаби билан Бишкекда ўтказилган норозилик акциясидан лавҳа, 2021 йил 16 июни\nАнқара прокуратураси суддан Қирғизистон пойтахти Бишкекдан ўғирлаб кетилган Ўрхан Инандини 15 йилдан 22,5 йилгача озодликдан маҳрум этиш жазосини сўраган. Бу ҳақда Туркиянинг давлатга қарашли “Онадўли” агентлиги хабар қилди.\nҚайд этилишича, Ў. Инандига “қуролли террорчилик ташкилотини бошқариш” айблови қўйилган, прокуратура ишни судга оширган.\nЎрхан Инанди Туркияда таваллуд топган бўлиб, Қирғизистонга 1995 йилда келган, 2012 йилда Қирғизистон фуқаролигини олган. У раҳбарлик қиладиган “Сапат” (аввалги номи “Себат”) халқаро таълим муассасаси 16 та лицей, “Алатўў” халқаро университети, UWIS халқаро мактаби ҳамда 4 та тўлиқсиз ўрта мактабни ўз ичига олади.\nИнанди 1 июнга ўтар кечаси Бишкекда ғойиб бўлганди. Мазкур ҳолат бўйича қирғиз милицияси мамлакат Жиноят кодексининг 170-моддаси (“Одам ўғирлаш”) билан жиноят иши очган. Кейинроқ уни Интерпол орқали халқаро қидирувга беришган.\n5 июль куни Туркия президенти Ражаб Тоййиб Эрдўғон халққа мурожаати чоғида турк махсус хизматлари Ўрхан Инанди мамлакатга келтирганини, унинг таъбирича, “ФЕТОнинг Марказий Осиёдаги бошқарувчиси” бўлмиш Инанди турк адлиясига топширилганини маълум қилган эди.\nБокуда "Арманистонга ёлланган" россиялик қамалди. Судланувчи Озарбайжон махсус хизматига мансублигини айтди\nТоғли Қорабоғдаги Степанакерт шаҳри манзараси.\nБаку суди Россия фуқароси Эдуард Дубаковни 10 йилга озодликдан маҳрум этди. Суд ҳукмида қайд этилишича, Дубаков Тоғли Қорабоғда Арманистон армияси ўтказган ҳарбий машғулотларда ёлланма аскар сифатида иштирок этган. Суд уни арманларни террорчиликка ўргатганликда, жиноий тил бириктиришда ва Озарбайжон ҳудудини ноқонуний кесиб ўтишда айбдор деб топди.\nАйблов хулосасида таъкидланишича, Дубаков Тоғли Қорабоғнинг Келбажар туманида ўтказилган ҳарбий машғулотларда Арманистон томонида бўлган VOMA жангари ташкилоти таркибида иштирок этган. 2021 йилнинг 14 январида у “провокациялар уюштириш мақсадида” Туркиядан Бокуга келган пайтда қўлга олинган. Озарбайжон махсус хизмати россиялик Бокуда террор ҳаракатини амалга оширишни режалаштирганини айтмоқда.\nДубаков судда ўзига билдирилган айбларни тан олмади. У ўзининг сўнгги сўзида Тоғли Қорабоққа Озарбайжон ҳукуматининг топшириғи билан борганини, 2018 йилдан бери Озарбайжон махсус хизматлари билан ҳамкорлик қилишини айтган.\nДубаковга кўра, 2021 йилнинг январида махсус хизмат уни пул мукофотини олиб кетиш учун Бокуга чақирган ва қўлга олган.\nЧехия суди Украина шарқидаги урушда иштирок этган беларусни 21 йилга кесди\nЧехия апелляция суди Украина шарқидаги Донбасс ҳудудидаги урушда россияпараст исёнчилар тарафида жанг қилган 41 ёшли беларус Алексей Фадеевни террорчиликда айбдор деб топди ва 21 йилга озодликдан маҳрум қилди.\nМаълум қилинишича, узоқ йиллардан бери Чехияда яшаб келган Фадеев 2014 йилнинг октябридан 2016 йилнинг майигача россияпараст исёнчилар сафида жанг қилиш учун Украинага борган.\nБиринчи инстанция суди Фадеев жангларда бевосита иштирок этмаган, фақат кўмак кўрсатиш ишларида иштирок этган деб қарор чиқарган ва уни 4,5 йилга кесган эди. Бироқ прокуратура бу қарор устидан апелляция судига шикоят аризаси киритганди.\nХитой коронавирус лабораториядан сирқиб чиққани тўғрисидаги таҳминларни текширишдан бош тортди\nХитой ҳукумати Жаҳон соғлиқни сақлаш ташкилотининг COVID-19 келиб чиқиши юзасидан суриштирувига ҳамкор бўлишдан бош тортди.\nСуриштирувнинг иккинчи босқичида вирус Ухандаги лабораториядан сирқиб чиққан бўлиши мумкин, деган таҳмин текширилиши лозим эди.\nХитой ҳукумати бу таҳминни бутунлай рад этган ҳолда, коронавирус мамлакатга хориждан кириб келган деган версияни текширишни талаб қилмоқда.\nCOVID-19 лабораториядан келиб чиққани тўғрисидаги версия касаллик тез тарқала бошланган пайтдаёқ пайдо бўлган эди.\nБу версия тарафдорлари Хитойнинг Ухань шаҳрида коронавирус ва SARS зотилжамини ўрганувчи жаҳондаги энг йирик лаборатория жойлашганини далил сифатида келтиради.\nАргентина ҳукумати эркак ва аёлдан ташқари “учинчи жинс” борлигини тан олди\nАргентина президенти Альберто Фернандес.\nАргентинада фуқароларга ўз шахсини тасдиқловчи ҳужжатларда “аёл” ва “эркак”дан ташқари “учинчи жинс”ни белгилаш ҳуқуқи берилди. “Учинчи жинс” ҳужжатларда “Х” тамғаси билан белгиланади. Бу ҳақда президент Альберто Фернандес маълум қилди.\n“Ҳукумат учун кимнинг аёл ва кимнинг эркак экани муҳим эмас. Муҳими фуқароларнинг ўқиётгани ёки ишлаётгани, вакцина олаётгани, солиқ тўлаётганидир. Уларнинг жинсий ориентацияси муҳим эмас”,-деди президент.\n2020 йилда Аргентина пойтахти Буэнос-Айрес Лотин Америкасида бир жинсли ва икки жинсли фуқаролик иттифоқларини легаллаштирган биринчи шаҳарга айланган эди. 2010 йилдан эса Аргентинада бир жинсли никоҳларга рухсат берилган.\nИюнь ойининг охирларида АҚШ давлат котиби Энтони Блинкен паспорт олаётган фуқароларга ўз жинсини мустақил танлаш ҳуқуқи берилишини эълон қилганди. Нью-Йорк аҳолиси эса 2018 йилдан бери “эркак” ва “аёл”дан ташқари “аниқ эмас” деган жинсни танлаш ҳуқуқига эга.\nУзоқ йиллар давомида фақат Австралиядагина фуқаролар ўз жинсини мана шу тарзда аниқлаш ҳуқуқига эга эди.\nТожикистон армиясининг жанговар шайлиги текширилмоқда\nДушанбе. Жанговар шайликни текшириш амалиёти 22 июнда ўтказилди.\nТожикистон ҳукумати қўшинларнинг тайёргарлигини текшириш мақсадида ўз армиясини юқори жанговар шайликка келтиргани тўғрисида маълум қилди.\nПрезидент Эмомали Раҳмон фармонига асосан Тожикистон юз минг аскарни, захирадаги 130 минг ҳарбийни, ҳуқуқ-тартибот тузилмалари ходимларини мобилизация қилди.\nЖанговар шайликни текшириш амалиёти 22 июнда ўтказилди. Бу Тожикистоннинг сўнгги 30 йиллик тарихида илк бор ўтказилаётган кенг кўламли текширув бўлди.\nТекширув жараёнида захирадаги 20 минг аскар чегара қўшинлари таркибини мустаҳкамлаш мақсадида Тожикистон-Афғонистон чегарасидаги ҳарбий қисмларга жўнатилди.\nАввалроқ Ўзбекистон ҳарбийлари Тожикистон ва Россия Қуролли кучлари билан ҳамкорликда Тожикистон-Афғонистон чегараси ҳудудида 1 августдан 10 августгача қўшма ҳарбий машғулот ўтказиши билдирилган.\nХитойдаги сув тошқинида ўлганлар сони 33 кишига етди\n20 июлда Чжэнчжоу шаҳрида бошланган сув тошқинларига кучли жала ёққани сабаб бўлди.\nХитойнинг Хэнань вилоятидаги сув тошқинлари 22 июль куни ҳам тўхтамади. Расмийлар бир неча кундан бери давом этаётган табиий офат оқибатида 33 киши ўлганини, 3 миллион киши жабрланганини билдирмоқда.\n20 июлда Чжэнчжоу шаҳрида бошланган сув тошқинларига кучли жала ёққани сабаб бўлди. Маълум қилинишича, уч кун ичида Чжэнчжоуга бир йиллик ёмғир нормаси ёққан. 10 миллион киши яшайдиган бу шаҳар кўчалари деярли дарёга айланди.\nХабарларда айтилишича, Чжэнчжоуга 6 кундан бери ёғаётган жала оқибатида юз минглаб деҳқонлар ҳосилсиз қолди. Жала ва сув тошқини қутқарув ишларини олиб боришга ҳалақит бермоқда.\nУкраина президенти “Туб халқлар тўғрисида”ги қонунни имзолади\nҚрим. Қримтаталар масжиддан чиқмоқда.\nУкраина президенти Володимир Зеленский “Туб халқлар тўғрисида”ги қонунни имзолади. Мазкур қонунда Украинада миллий озчиликни ташкил этадиган қримтатар, қараим ва қримчақ каби халқлар мамлакатнинг “туб халқи” сифатида эътироф этилади.\nМазкур қонун Зеленский ташаббуси билан ишлаб чиқилган ва Олий Радада 1 июль куни қабул қилинган эди.\nҚонунга асосан “Украина яшовчи, тили, урф-одатлари ва маданияти шаклланган, аммо давлат тузуми мавжуд бўлмаган этник озчиликни ташкил қилувчи туб халқлар” ҳуқуқлари ҳимоя қилинади.\nҚонун расман эълон қилинган кунидан кучга кирди. Мазкур қонуннинг қабул қилинишини Кремль расмийлари қоралади.\nОлимпиада ташкилий қўмитаси раиси Сэйко Хасимото.\nБеларусь: Адлия вазирлиги Журналистлар ассоциацияси ёпилишини талаб қилмоқда\nБеларусь журналистлар ассоциацияси раисининг ўринбосари Борис Гарецкий\nБеларусь Адлия вазирлиги мамлакатда оммавий ахборот воситалари ва фуқаролик жамиятига нисбатан қатағон сиёсати кучаяётгани манзарасида журналистлар бирлашмасини ёпишга уринмоқда.\n21 июль куни Адлия вазирлиги “қонунни бир неча маротаба бузган” Беларусь журналистлар ассоциациясини (БЖА) тугатиш тўғрисидаги талабнома билан Олий судга мурожаат қилган. Даъво аризаси расмийлар 20 июль куни БЖАнинг барча банк ҳисоб рақамларини музлатиб қўйгани ортидан берилган. Ўтган ҳафта бирлашманинг офисларида тинтувлар ўтказилган эди.\n“Афтидан, бу ташкилотга қарши аёвсиз репрессив кампания”, деган БЖА раисининг ўринбосари Борис Гарецкий.\nАдлия вазирлиги Журналистлар ассоциацияси қатор ҳужжатларни (ижара шартномалари ва бошқалар каби) тақдим этиш бўйича талабни бажармаганини иддао қилмоқда. БЖА эса ҳужжатларни тақдим этиш учун уларга бор-йўғи бир неча кун берилгани, тинтувлардан кейин офислари муҳрлаб қўйилгани учун ассоциация жавоб хати тайёрлашга улгурмаганини билдирган.\nЖурналистлар ассоциациясини тугатишга оид даъво аризаси Минск томонидан мустақил оммавий ахборот воситаларига қарши кампания фаоллашгани манзарасида берилди. Ассоциация маълумотига кўра, сўнгги ҳафталарда расмийлар ОАВ таҳририятлари ва журналистлар уйларида 66 та тинтув ўтказган, 32 нафар журналист эса ҳибсда ушлаб турилибди.\nМосква вилоятидаги муштлашувда иштирок этган мигрантлардан тўрт нафари қўлга олинди\nМосква вилоятида полиция ўзаро муштлашган ва ўқотар қурол қўллаган тўрт кишини қўлга олиб, ички ишлар бўлимига келтирган. Бу ҳақда Россия ИИВнинг Москва вилояти бўйича бош бошқармаси матбуот котиби Татьяна Петрова маълум қилган.\n18 июлга ўтар кечаси Москва вилоятининг Апрелевка шаҳарчасида 20 га яқин муҳожир муштлашган, можарода ўқотар қурол ишга солинган.\n“Апрелевкадаги тамаддихоналардан бири яқинида муштлашув чиқиб, ўқотар қурол ишлатилгани ҳақида хабар олдик. Полиция жанжал иштирокчиларидан тўрт нафарини аниқлаб, бўлимга келтирди. Улардан бирининг ёнидан травматик тўппонча топилиб, олиб қўйилди. Дастлабки тахминга кўра, ўқ ушбу қуролдан узилган”, деган Татьяна Петрова ТАСС агентлигига.\nҲолат юзасидан РФ Жиноят кодексининг 213-моддаси (“безорилик”) бўйича жиноят иши очилган. Полиция жанжалнинг бошқа иштирокчиларини қидирмоқда.\nАниқланишича, муштлашув Марказий Осиёдан борган мигрантлар ўртасида юз берган. Аммо агентлик манбаси уларнинг айнан қайси мамлакат фуқароси эканига аниқлик киритган эмас.\nТатьяна Петровага кўра, муштлашув иштирокчилари таёқ, шиша идиш ва ўқотар қуролни ишга солишган. Можаро оқибатида ўша атрофда турган бир неча енгил автомобилга шикаст етган. Маҳаллий аҳоли полицияни чақирган.\nОлмаотага парвоз қилаётган учоқда сигарет чеккан ўзбекистонлик аёлга $340 жарима солинди\nAir Astana авиаширкати учоқларидан бири\nҚозоғистоннинг Олмаота шаҳри аэропортида Тошкентдан учиб келиш чоғида Air Astana авиаширкатига қарашли учоқ бортида электрон сигарета чеккан ўзбекистонлик аёл қўлга олинди.\n“Казинформ” агентлиги хабарига кўра, Транспорт полицияси вакиллари томонидан парвоз чоғида учоқда бўлиш тартибини бузган 32 ёшли аёлга нисбатан маъмурий баённома тузилган ва ойлик ҳисоб кўрсаткичининг (ОҲК) 50 баробари миқдорида жарима тайин этилган.\nАгар Қозоғистонда шу кунда ОҲК 2917 тенгега тенг экани эътиборга олинса, ўзбекистонлик тартиббузар йўловчи эндиликда 145 минг 850 тенге (тақрибан 340 АҚШ доллари) миқдорида жарима тўлаши кераклиги ойдинлашади.\nАҚШ ва Германия “Шимолий оқим-2” масаласида келишувга эришди\nҚўшма Штатлар ва Германия “Шимолий оқим-2” лойиҳасини Америка санкциялари жорий этилмасдан якунлашга келишишди. Бу ҳақда АҚШ давлат котибининг ўринбосари Виктория Нуланд маълум қилган.\nУнинг айтишича, Вашингтон ва Берлин Россия газининг Украина орқали транзит қилиниши ҳақидаги шартнома 10 йилга узайтирилишига эришмоқчи. Амалдаги битим муддати 2024 йилда тугайди.\nНуланднинг таъкидлашича, АҚШ ва Германия Украинанинг Россия гази транзити ва таъминотига иқтисодий қарамлигини камайтиришга интилади. Бундан ташқари, Россия энергия ресурсларидан бошқа мамлакатларга босим ўтказишда фойдалангудек бўлса, Германия ҳукумати Москвага нисбатан санкция қўлланилишига эришади.\nИкки мамлакатнинг АҚШ давлат департаменти сайтида эълон қилинган қўшма баёнотига кўра, Берлин томонидан Украинага энергия ресурслари манбаларини дивесификация қилиш учун 70 миллион доллар миқдорида молиявий ёрдам тақдим этилади. Шунингдек, Германия Украинанинг энергия хавфсизлигини дастаклаш мақсадида 1 миллиард долларлик “яшил жамғарма” тузади.\nРоссия президенти Владимир Путин ҳамда ГФР канцлери Ангела Меркель телефон орқали мулоқоти чоғида “Шимолий оқим-2” газ қувури қурилиши якунланаётганидан мамнунлик билдирганлар. Бу ҳақда Кремлнинг матбуот хизмати маълум қилган.\nДавлат раҳбарлари газни Европага Украина ҳудуди орқали етказиб бериш бўйича Москва билан Киев ўртасида тузилган шартнома муддатини узайтириш имкониятини муҳокама қилишган. Россия президенти яқинда Олий Рада қабул қилган “Украинанинг туб халқлари тўғрисида”ги қонун эътибор қаратган ва уни Украинада яшовчи рус миллатига мансуб аҳолини камситувчи ҳужжат деб атаган, дейилган Кремль баёнотида.\n“Нафтогаз Украини” раҳбари Юрий Витренко расмий Киев лойиҳага муносабатини ўзгартирмаслигини урғулаган. “Газ қувури мамлакат ва минтақа хавфсизлигига таҳдид солади”, деган Витренко.\nБайден ва Зеленский 30 август куни Оқ уйда учрашишади\nВашингтондаги Оқ уй биноси\nАҚШ президенти Жо Байден Украина президенти Володимир Зеленскийни Оқ уйда шу йилнинг 30 куни қабул қилади.\nБайден маъмурияти баёнотида мазкур ташриф Россия томонидан Донбассда тажовузкорона ҳаракатлар давом эттирилаётгани ва Қрим аннексия қилингани қабатида Қўшма Штатлар Украинанинг ҳудудий яхлитлиги ва суверенитетини астойдил дастаклашини тасдиқлаши урғуланган.\nЎз навбатида, Зеленский Твиттердаги ўз саҳифаси орқали Байден билан сермазмун учрашув ўтказиши умид қилаётганини билдирган. Украина президентига кўра, у Байден билан Донбассда тинчлик ўрнатилиши ҳамда Қрим реинтеграцияси масалаларини муҳокама қилмоқчи.\nАҚШ ва Украина президентлари учрашишни режалаётганлари ҳақида шу йил июнь ойи бошидаёқ маълум бўлганди. Ўшанда Байден Украина суверенитетини қўллаб-қувватлаш борасида ўз позициясини тасдиқлаган.\nАмерика нашрларига берган интервьюсида Зеленский Россия-АҚШ саммитига қадар Байден билан учрашиб, “Шимолий оқим-2” газ қувури қурилишини муҳокама қилиш нияти борлигини билдирган эди. Мазкур саммит 16 июнь куни Женевада бўлиб ўтган.\nСамарада 23 ўзбекистонликнинг заҳарланишига сабаб бўлганларга нисбатан жиноят иши қўзғатилди\nСамара вилоятининг Тольятти шаҳридаги хостеллардан бирида 23 нафар ўзбекистонлик муҳожирнинг заҳарланишига сабаб бўлган “Хузур” масъулияти чекланган жамият раҳбарларига нисбатан жиноят иши қўзғатилди. Бу ҳақда 21 июль куни Россия ахборот агентликлари хабар берди.\nСамара вилоят Тергов қўмитасининг билдиришича, Тольятти шаҳар Тупик проездидаги Хостел мижозларини 1997 йилда ташкил этилган “Хузур” масъулияти чекланган жамият озиқ-овқат билан таъминлаб келган.\nМазкур жамият ходимлари ва раҳбарларига нисбатан Жиноят Кодексининг 238 моддаси 1-қисми (Хавфсизлик талабларига жавоб бермайдиган ишларни ёки хизматни амалга ошириш) билан жиноят иши қўзғатилди.\n20 июлга ўтар кечаси Тольятти шаҳридаги хостеллардан бирида 23 нафар ўзбекистонлик заҳарлангани тўғрисида хабар берилган эди. Улардан 13 нафари заҳарланиш симтомлари билан 5-сонли Тольятти шаҳар клиник касалхонасига ётқизилган эди.\nМазкур воқеа ортидан текширув ва суриштирув ишлари бошланганди.


Комбигрипп Декса | medu.uz - Дорилар ҳақида маълумотлар ўзбек тилида\nHome Йўриқномалар Комбигрипп Декса\nПрепаратнинг савдо номи: Комбигриппп Декса\nТаъсир этувчи моддалар (ХПН): парацетамол, фенилэфрин гидрохлориди, хлорфенирамин малеати, кофеин, декстрометорфан гидробромиди.\nдекстрометорфан гидробромид 10 мг;\nёрдамчи моддалар: микрокристалл целлюлоза, маккажўхори крахмали, повидон (ПВП К-30), натрий метилгидроксибензоати (метилпарабен), натрий пропилгидроксибензоати (пропилпарабен), тозаланган тальк, магний стеарати, натрий крахмал гликоляти (А тури), сариқ хинолин бўёвчиси, бриллиант кўки бўёвчиси, тозаланган сув.\nТаърифи: овал шаклли, бир томони рискали, ҳар иккала томонида S ва L гравировкаси бўлган, қобиқ билан қопланмаган, доғлари бўлган яшил рангли таблеткалар.\nПарацетамол оғриқни қолдирувчи ва иситмани туширувчи таъсир кўрсатади. Оғриқни қолдирувчи таъсир механизми, асосан гипоталамусдаги терморегуляция марказида простагландинлар синтезини ингибиция қилиши билан боғлиқ. Парацетамолнинг иситмани туширувчи таъсири, терморегуляциянинг гипоталамик марказларига тўғридан-тўғри таъсири билан боғлиқ, бунинг натижасида қон-томирларни кенгайиши ва тер ажралиб чиқишини кучайиши туфайли, иссиқликни чиқарилиши кучаяди.\nФенилэфрин гидрохлориди (синоними мезатон): симпатомиметик амин бўлиб, қон-томирлардаги α-адренорецепторларнинг стимулятори ҳисобланади, юракдаги β-адренорецепторларига кам таъсир кўрсатади. Артериолаларни торайиши ва артериал босимни ошишини чақиради. Кўз қорачиғини кенгайтиради ва глаукомада кўз ички босимини пасайтириши мумкин. Препаратнинг мидриатик таъсири атропинга нисбатан камроқ давом этади. Нафас олиш йўлларининг шиллиқ қаватидаги α-адренергик рецепторларига таъсир қилиб, қон-томирларни торайтиради. Бу эса яллиғланиш натижасида юзага келган бурун йўлларининг шиллиқ қавати шишини вақтинчалик камайтиради.\nХлорфенирамин малеати: Н1-гистамин рецепторларининг антагонисти бўлиб, аллергияни даволашда қўлланади. Эффектор ҳужайраларининг Н1-рецепторлари учун гистамин билан рақобатлашиб, улар орқали амалга ошириладиган гистаминнинг таъсирини (тўқималар шиши ва капиллярлар ўтказувчанлигини ошиши) бартараф қилади, аммо улар ривожланган бўлса, унинг таъсир самарасини йўқотмайди. Препарат таркибида у бурун битишини, тумов ва аксиришни қўшимча равишда камайишини таъминлайди.\nКофеин марказий нерв тизимига, толиқиш ва уйқучанликни камайтиришга, ақлий ва жисмоний иш қобилиятини оширишга олиб келадиган, рағбатлантирувчи таъсир кўрсатади.\nДекстрометорфан йўталга қарши таъсирга эга. Йўтал марказини қўзғалишини сусайтириб, турли сабаблар билан ривожланган йўтални бостиради.\nПарацетамол ичга қабул қилинганида яхши ва тез сўрилади. Плазмада чўққи концентрациясига 30-90 минутдан кейин эришади. Организмнинг деярли барча тўқималарига киради, йўлдош орқали осон ўтади ва кўкрак сути билан ажралиб чиқади. Жигарда метаболизмга учрайди, метаболитлари фармакологик жиҳатдан фаол эмас, аммо тўпланганида жигар некрозига олиб келиши мумкин. Буйраклар орқали асосан метаболитлари кўринишида чиқарилади. Ярим чиқарилиш даври 1,5 соатдан 3 соатгача бўлган вақт оралиғида ўзгаради. Жигар фаолияти бузилганида препаратни организмдан чиқарилиши секинлашади, бу метаболитларини организмда тўпланишига олиб келади.\nИчга қабул қилинганида жигар орқали биринчи марта ўтиш самараси ва моноаминооксидаза томонидан меъдада парчаланиши туфайли, фенилэфрин гидрохлоридининг биологик фаоллиги пасаяди. Биотрансформацияси меъда-ичак йўлларида ва жигарда юз беради. Буйраклар орқали чиқарилади.\nХлорфенирамин малеати ичга қабул қилинганидан сўнг меъда-ичак йўлларидан яхши сўрилади. Оқсиллар билан боғланиши – юқори (72%). Биотрансформацияси жигарда, шунингдек буйракда кечади. Ярим чиқарилиш даври – 14-25 соатни ташкил қилади. Организмдан буйраклар орқали метаболитлари кўринишида чиқарилади.\nКофеин ичга қабул қилинганидан сўнг тез сўрилади ва организмга яхши тақсимланади. Плазмада максимал концентрацияга бир соатдан сўнг эришилади, ярим чиқарилиш даври тахминан 3,5 соатни ташкил қилади.\nДекстрометорфан ичга қабул қилинганидан сўнг меъда-ичак йўлларида тўлиқ сўрилади, жигарда метаболизмга учрайди. Қон плазмасида Сmax га 2 сотдан кейин эришилади. Декстрометорфаннинг тахминан 45% сийдик билан чиқарилади.\nТумов, бурунни битиши, бош оғриғи, иситма, эт увишиши, бўғимлар ва мушакларда оғриқ билан кечувчи шамоллаш касалликларида қўлланади.\nКам ҳолатларда аллергик реакциялар (тери тошмаси, эритема, эшакеми), шунингдек бош айланиши, уйқуни бузилиши, юқори таъсирчанлик, кўнгил айниши, оғиз қуриши кузатилиши мумкин.\nБолаларга (6 ёшгача) қўллаш мумкин эмас.\nЭҳтиёткорлик билан – глюкоза-6-фосфатдегидрогеназа танқислиги, қон касалликлари, жигар ва/ёки буйрак етишмовчилиги, ёпиқ бурчакли глаукома, простата безини хавфсиз гиперплазияси, артериал гипертензия, қалқонсимон без касалликлари, қандли диабет, бронхиал астмада эҳтиёткорлик билан қўлланади.\nАнтидепрессантлар, паркинсонизмга қарши воситалар, антипсихотик воситалар, фенотиазин ҳосилалари сийдик тутилиши, оғизни қуриши, қабзиятни ривожланиш хавфини оширади.\nГлюкокортикостероидлар глаукомани ривожланиш хавфини оширади. Парацетамол диуретик препаратларнинг самарасини пасайтиради. Хлорфенираминни моноаминооксидаза ингибиторлари, фуразолидон билан бирга қўллаш гипертоник криз, қўзғалувчанлик, гиперпирексияга олиб келиши мумкин. Трициклик антидепрессантлар симпатомиметик таъсирини кучайтиради, галотан билан бир вақтда қўллаш қоринчалар аритмиясини ривожланиш хавфини оширади. Гуанитидиннинг гипотензив таъсирини пасайтиради, у эса ўз навбатида фенилэфриннинг альфа-адреностимуляция қилувчи фаоллигини кучайтиради.\nПрепаратни таркибида парацетамол сақловчи бошқа препаратлар билан бирга қабул қилиш мумкин эмас. Препарат билан даволаниш вақтида жигар, буйрак фаолиятини ва периферик қон манзарасини назорат қилиш керак. Препаратни қўллаш вақтида препаратнинг гепатотоксик таъсири кучайиши мумкинлиги туфайли, алкоголь истеъмол қилиш мумкин эмас.\nСимптомлари: аллергик реакциялар, бош оғриғи, психомотор қўзғалувчанлик, бош айланиши, кўнгил айниши, қусиш бўлиши мумкин.\n8 таблетка блистерда. 1 блистер қўллаш бўйича йўриқномаси билан бирга картон қутида.\nҚуруқ, ёруғликдан ҳимояланган жойда, 25oС дан юқори бўлмаган ҳароратда сақлансин.


Нарх-наво кўтариляпти, аммо ҳаёт барибир яхшиланмоқда. Мирзиёевнинг бензин тўғрисидаги қарорини ўқиймиз - Фарғона.Ру ахборот агентлиги\n10:19 msk, 21 Сентябрь 2020\nНарх-наво кўтариляпти, аммо ҳаёт барибир яхшиланмоқда. Мирзиёевнинг бензин тўғрисидаги қарорини ўқиймиз\n20.11.2017 18:06 msk\nОлдинроқ “Фарғона” Ўзбекистонда бензин ва бошқа турдаги ёқилғи нархларининг ошаётгани ва бу чора республика президентининг 2017 йил 14 ноябрь ПҚ-3386 Қарорининг ижроси учун қабул қилингани тўғрисида ёзган эди. Маълум бўлишича, унда анчагина ижобий жиҳатлар мавжуд экан. Самарали рақобат муҳитини яратиш, товар ва хизматлар бозорида монополияни камайтириш, тақсимот тизимини тугатиш ҳамда барча фирма ва ташкилотларнинг моддий-техника ресурсларидан фойдаланишга тенг имконият яратиш ҳужжатнинг асосий мақсади сифатида кўрсатилган. Бундан ташқари, ҳужжатда ёқилғи-энергетика ресурслари таъминоти соҳасида мавжуд суистеъмолликлар ва ўғирликларни тугатиш ва олдини олиш чоралари белгилаб берилган.\nБиржа муттаҳамларга қарши\nҚарорга кўра, 2018 йил 1 январидан бошлаб баъзи давлат органлари ва ҳукумат комиссияларининг ваколатлари бекор қилинадиган бўлди. Энди улар маҳсулот, хом ашё ва материалларга нархларнинг чегараларини белгилаш имкониятидан маҳрум бўлдилар.\nЖуръатли қарор, гап йўқ. Бироқ ҳужжатнинг баъзи бандлари инқилобийга ўхшаб кўриняпти. Мисол учун, маҳсулот, хом ашё ва материалларга нисбатан давлат томонидан нархларининг юқори чегараларини белгилаб берувчи тақсимот тизимининг бекор қилиниши.\nАмалда бу нимани англатади? Бу дегани, давлат тақсимлаш ва нарх белгилаш каби функциялардан воз кечмоқда, фақат “ижтимоий муҳим ва стратегик” турдаги товарлар бундан мустасно. Ўзбекистонда бозорни юқоридан туриб тақсимлаш ва нарх белгилаш бўйича шаклланган тартибни айнан хом ашё ва материалларнинг тақчиллиги келиб чиқишининг сабаби сифатида кўрсатиш мумкин. Бу ҳолат ноқонуний чайқовчиликнинг пайдо бўлишига олиб келар, чайқовчилик – янги тақчилликнинг юзага келишига сабаб бўлар ва натижада моҳияти бузуқ доира шаклланиб, ундан чиқиб кетиш амри маҳол бўлиб қоларди.\nАйнан шунинг учун ҳам тақсимлаш тизимидан воз кечиш Ўзбекистон иқтисодиётининг либераллашуви ва соғломлашувига қараб қўйилаётган улкан қадам сифатида баҳоланмоқда.\nМонополиячи корхоналар томонидан баъзи турдаги товарларни сотишнинг янги тартибини босқичма-босқич жорий этилиши ҳужжатда белгиланган яна бир муҳим қадам сифатида баҳоланади. 2018 йил 1 январидан бошлаб ички бозорда нефть маҳсулотлари, цемент, қора металл прокати, мис, пахта толаси бошқа юқори ликвидли маҳсулотлар, хом ашё ва материаллар фақат биржа савдоси орқали сотилади.\nУшбу қоиданинг мазмун-моҳияти тушунарли: жуда кўп монополиячилар юқори ликвидли хом ашёни сохта ёки таниш фирмаларга сотардилар. Бу каби амалиёт турли фирибгарона схемаларни амалга ошириш имкониятини берарди. Очиқ биржа савдоси орқали сотиш эса чайқовчилар имкониятини анча чеклаб қўяди.\nБироқ бунинг ҳам “аммо”си бор. Бу чора фақат биринчидан, биржа савдолари шаффоф бўла олса, иккинчидан, улар учун белгиланган регламентга риоя қилинсагина таъсир кўрсатади. Акс ҳолда, холис ниятлар амалга ошмай қолаверади.\nТақчиллик учун жавобгарликка тортиласан!\nҚарорда бошқа ҳолатлардан ташқари “Ўзбекистон Республикаси Вазирлар Маҳкамасига ўн кун муддат ичида тегишли маҳкамалар раҳбарларининг нефть маҳсулотлар ва бошқа юқори ликвидли маҳсулот турлари билан иқтисодиёт соҳалари ва аҳолининг эҳтиёжларини бозор нархлари бўйича узлуксиз ва ўз вақтида қондириш ҳамда бутун республика бўйича тақчилликнинг олдини олиш” вазифаси қўйилмоқда.\nБу дегани, бундан буёғига тақчиллик ва вилоятлардаги чайқовчиликлар учун муайан мутасаддилар ва мулозимлар жавоб берадилар. Бу умумий аҳволнинг яхшиланишига нечоғлик таъсир кўрсатишини тез орада кўришимиз мумкин.\nБундан ташқари, ҳужжат 2017 йил охиригача “Ўзбекнефтмаҳсулот” АЖ таркибидаги нефтни қайта ишлайдиган заводларга фоизсиз бюджет ссудалари берилишини кўзда тутмоқда. Жами 2 триллион сўм ажратилади, ундан 600 млрд сўм уч кун ичида ажратилиб, углеводород хом ашёси ва тайёр нефть маҳсулотлари импортига йўналтирилади.\nШундай қилиб, нефтни қайта ишлаш соҳаси ҳамон дотацияда қоладиган бўлди. Бироқ дотациялар фоизсиз ссуда сифатида расмийлаштирилади. Бундан ташқари, эндиликда соҳанинг ўзи дотация қилинади, илгаригидек истеъмолчи эмас. Бунақа схема давлатга анча арзонга тушиши аниқ.\nТошкент бўйича транспорт тарифларининг кескин равишда кўтарилиб кетишига йўл қўймаслик учун 2017-2018 йилларда йўловчи ташиш билан шуғулланувчи “Тошшаҳартрансхизмат” акционерлик жамиятига давлат бюджетидан субсидиялар ажратилади. Инфляция даражасининг кўтарилишига сабаб бўладиган асосий омиллардан бири – транспорт хизматига тарифларининг ошишини олдини олишга қаратилган оқилона ва ўз вақтида амалга ошириладиган чора сифатида Тошкент бўйича йўловчи ташиш соҳасига субсидияларнинг ажратилишини қайд этиш мумкин.\nҚарорга мувофиқ, 15 ноябрдан бошлаб автомобиль бензини ва дизель ёқилғисига солиқ 50 фоизга пасаяди. Шундай қилиб, бензин нархининг ошиши оқибатлари юмшатилмоқда.\n2020 йил 1 январига қадар импорт қилинаётган барча углеводород хом ашёси бож тўловлардан озод этилади, фақат божхона расмийлаштируви учун тўлов қолади. “Ўзбекнефтмаҳсулот” АЖ таркибидаги нефтни қайта ишлаш корхоналари шунингдек, фойда солиғи тўлашдан озод этиладилар. Тежаб қолинадиган маблағлар янгиланиш, модернизация, техник ва технологик қайта жиҳозланиш, шунингдек, “Ўзбекнефтмаҳсулот” АЖ корхоналарининг ишлаб чиқариш қувватларни кучайтиришга йўналтирилиши лозим.\nУшбу чораларнинг мақсади ҳам равшан. Биринчидан, инфляциянинг юмшатилиши, иккинчидан, истеъмолчи учун ёқилғи нархини камайтиришга имконият берувчи ишлаб чиқаришнинг модернизацияси. Тарозининг икки палласига божхона тўловларини ундириш йўли билан давлат ғазнасига пул тушириш ёки нарх-наво кўтарилишининг олдини олиш қўйилди. Давлат иккинчисини танлади.\nБундан ташқари, Ўзбекистон вазирлар маҳкамаси бир ой муддат ичида “Ўзбекистон товар-хом ашё биржаси” фаолиятини такомиллаштириш бўйича қарор қабул қилиши керак. Ушбу қарор электрон савдо майдончаларининг кенгайишига ҳамда биржа бозоридаги савдоларда тадбиркорликнинг барча субъектлари иштирок этиш имкониятига эга бўлиш, бозор нархларининг шаклланиши ва биржа савдолари амалга оширилишининг шаффоф бўлишини таъминлаши керак.\nШундай қилиб, хулоса чиқарар эканмиз, Ўзбекистон президентининг мазкур қарори бир томондан иқтисодиётни соғломлаштиришга қараб муҳим қадамларнинг қўйилишага ундаса, иккинчи томондан – салбий иқтисодий ва ижтимоий оқибатларнинг юмшатилишини таъминлайдиган чораларнинг қабул қилинишини кўзда тутади.


Бишкекда Ўзбекистон ва Қирғизистон бош вазирларининг музокаралари бошланди\nБишкекга келган бош вазир А.Ариповни Манас аэропортида Қирғизистон бош вазири ўринбосари Жениш Разақов кутиб олди, 2019 йил 1 августи.\nҚирғизистон пойтахти Бишкекка 1 август куни хизмат сафари билан келган Ўзбекистон бош вазири Абдулла Арипов қирғизистонлик ҳамкасби Мухаммедқалий Абилғазиев билан музокаралар ўтказмоқда.\nМаҳаллий нашрлар хабарига кўра, ҳукумат раҳбарлари савдо-иқтисодий ҳамкорлик, маданий-гуманитар алоқаларни кучайтириш, чегара делимитацияси ҳамда сув заҳираларидан биргаликда фойдаланиш масалаларини муҳокама қилаяптилар.\nЎзбекистон бош вазири Абдулла Арипов аввалроқ Қирғизистон президенти Сўўрўнбай Жээнбеков қабулида бўлган. Учрашувда Ўзбекистон билан Қирғизистоннинг чегарадош вилоятлари ўртасидаги ҳамкорликни янада ривожлантириш масалалари кўриб чиқилган.\nЎзбекистон ва Қирғизистон бош вазирлари охирги марта 2018 йил декабрида учрашган. Ўшанда улар ҳамкорлик бўйича йўл харитасини имзолаган эдилар.


Коллеж талабаларидан турмуш қурмаслик ҳақида тилхат олинмоқда « Ўзбекистон Халқ Ҳаракати\nКоллеж талабаларидан турмуш қурмаслик ҳақида тилхат олинмоқда\n08 October 2013 - 14:53\nХоразм вилоятининг шимолида жойлашган Саноат Касб-Ҳунар коллежлари талабаларидан, коллежни тугатмасдан, уйланмаслик, турмушга чиқмаслик ҳақида тилхат олинмоқда. Бу хабарни бизга исми сир қолиши шарти билан коллеж талабаси жўнатди.\nКоллеж талабаси бизга тилхат нусҳасини ҳам жўнатди. Тилхат қўлда ёзилган бўлиб ўқувчининг имзоси билан тасдиқланган.\nТилхат мазмуни мана бундай:\n“Мен ……………………. коллежни тугатмасдан уйланмайман (турмушга чиқмайман). Агар уйлансам (турмушга чиқсам) коллеж маьмурияти томонидан ҳар қандай жазога розиман. ”\nБу тилхат мазмунига кўра,талаба ёшлар ўқиш пайтида турмуш қуриши манъ қилинган.\nМансур (исми ўзгартирилган) исмли талабанинг айтишича бу тилхат талабалардан ўқишнинг илк кунларида олинган, тилхатни талабаларга бириктирилган домлалар талабалардан мажбуран ёздириб олган. Бу тилхат кейинчалик коллеж архивида сақланар ва ким бунга риоя қилмаса жазоланар экан.\nШу ҳолат, фарзандларининг турмуш қуришини истаган ота-оналар учун муаммолар келтириб чиқармоқда. Масалан, Гурлан туманининг коллеж талабаласи онасининг касаллиги боис, онаси фарзандининг тўйини кўриш учун ўқиш вақтида уйланган. Тўйдан кейин талабага коллеж томонидан тазйиқлар бўлган, талабанинг ўқишига тўй салбий таъсир кўрсатган. Бу ҳақда бизга тазйиқ остида қолган талаба хабар берди.\nБундай тилхат ва тушунтириш хатлари Ўзбекистоннинг бошқа коллежларидан ҳам олинган, масалан, Тошкент коллеж талабаларидан “Интернет тармоқларидаги беҳаё сайтларга кирмаслик” ҳақида тушунтириш хатлари олинган.


ПАРТИЯНИНГ КУЧИ - Ўзбекистон овози газетаси\nбошланғич ташкилотлар фаоллигига боғлиқ\nБошланғич ташкилотлар фаолияти тизимли йўлга қўйилиши партиянинг катта-катта ютуқларига асос бўлади.\nНегаки, айнан қуйи бўғин орқали сиёсий партия халқ орасига чуқур кириб боради, электорат билан бевосита боғланади. Демак, партия сиёсий куч сифатида ўзини тўлиқ намоён этиши ҳар жиҳатдан уларнинг иши тўғри ташкил этилишига боғлиқ.\nЎзХДП Марказий Кенгаши бўлим мудири Зокиржон Холматовнинг таъкидлашича, бугунги кунда партиямизнинг 10 мингдан ортиқ бошланғич ташкилоти фаолият кўрсатмоқда. Ўтган йили бошланғич партия ташкилотларининг ҳисобот-сайлов йиғилишлари ўтказилди.\nНатижада қуйи бўғин фаолияти кенг таҳлил этилиб, уларга интилувчан ва талабчан етакчилар сайлаб олинди.\nУлар ўзларига билдирилган ишонч ва масъулиятни чуқур англаб, қуйи бўғин ишини кучайтириш, аъзолар сафини кенгайтиришга ҳаракат қилмоқда.\nҲақиқатан ҳам электорат манфаатларини ҳимоя қилиш, аъзоларнинг ижтимоий-сиёсий фаоллигини кучайтириш, партия дастурий мақсадларини амалга оширишда бошланғич ташкилотлар ҳал қилувчи ўрин тутади. Улар қандай фаолият кўрсатиши эса етакчиларнинг сиёсий билими, ташкилотчилик қобилиятига боғлиқ.\nХўш, мазкур масала бўйича маҳаллий партия кенгашлари етакчилари қандай фикрда? Бу борада жойларда қандай ишлар олиб бориляпти?\nЎзХДП Тошкент шаҳар кенгаши раиси ўринбосари:\n— Қуйи бўғин имкониятларидан самарали фойдаланиш бугуннинг энг долзарб вазифаларидан ҳисобланади. Бу масала ўз-ўзидан амалга ошмайди, албатта. Бунинг учун бошланғич ташкилотларга одамлар билан тез тил топиша оладиган, сиёсий жараёнларнинг фаол иштирокчиси бўлишга интиладиган, ташкилотчи кишилар етакчилик қилиши керак.\nЕтакчи сиёсий-ҳуқуқий билимларни яхши эгаллаган бўлса, партиядошлари саволларига жавоб бера олади, ишни қандай ташкил этишни яхши билади. Шунинг учун сиёсий ва фуқаролик маърифати тизимидаги ўқувларни кўпроқ қуйи-да ташкил этяпмиз. Етакчиларнинг ўзаро тажриба алмашиш масаласига алоҳида эътибор қаратяпмиз. Шу сабабли бошланғич ташкилотларимизнинг аксариятида фаоллик кузатилмоқда. Ўтган йили пойтахтимиздаги 8-автобус саройидаги бошланғич партия ташкилотимиз ташаббуси билан «Янги иш ўринлари ташкил этишда ЎзХДП вазифалари» мавзуида семинар ўтказилди. Унга депутатлар, партия фаоллари, жамоа аъзолари ҳамда ёшлар таклиф этилди. Аҳамиятли жиҳати, тадбир иштирокчилари янги иш жойлари очиш, қўлида ҳунари бор кишиларни оилавий тадбиркорлик ва касаначиликка жалб қилиш бўйича қатор таклифлар билдиришди.\nБошланғич ташкилотлар фаолиятини кучайтириш учун илғор иш тажрибаларини кенг тарғиб қилиб бориш керак. Масалан, Олмазор туманида жойлашган Республика кўз касалликлари шифохонаси, Юнусобод туманидаги 52-оилавий поликлиника, Шайхонтоҳур туманидаги 44-оилавий поликлиника, Чилонзор туманидаги «Бешёғоч» маҳалласи бошланғич партия ташкилоти ибратли иш тажрибасига эга.\nЎзХДП Бухоро шаҳар кенгаши раиси:\n— Менимча, бошланғич партия ташкилоти намунали фаолият юритиши учун биринчи галда уни туман, шаҳар партия кенгаши қўллаб-қувватлаши керак. Ўз навбатида, бошланғич ташкилот етакчиси ҳам аъзоларга ҳамнафас бўлиши, яшаш шароити, турмуши, қувончу ташвишларидан хабардор бўлиши лозим.\nБухоро шаҳрида партиямизнинг 58 бошланғич ташкилоти фаолият юритмоқда. Улар билан мунтазам равишда сиёсий ўқувлар ўтказишни йўлга қўйганмиз. Халқ депутатлари шаҳар Кенгашидаги партиямиз гуруҳи аъзолари ҳамда бошланғич ташкилотлар етакчилари ўртасида амалий ҳамкорлик йўлга қўйилган. Хусусан, ҳар ойда икки маротаба депутатлар билан бошланғич ташкилотларга бориб, уларнинг фаолияти билан танишамиз, аъзоларимиз билан эркин мулоқот тарзидаги учрашувлар ташкил этамиз. Уларнинг таклифларини эшитамиз.\nЎзХДП Наманган вилоят кенгашираиси:\n— Маълумки, партия кенгашлари томонидан турли мавзуларда семинарлар ўтказилади. Лекин уларда кўрилаётган масалалар, партия фаолиятига оид янгиликлар ҳар бир бошланғич ташкилотга етиб бориши, айниқса, чекка ҳудудлардаги қуйи бўғинларда ўқувлар ўтказишда камчиликларимиз бор. Айрим ҳолларда юқорида кўрилган масала ўша жойнинг ўзида, яъни вилоят, туман, шаҳар даражасида қолиб кетади. Уларга бир-иккита бошланғич ташкилот етакчиларини таклиф қилиш билан кутилган натижага эришиб бўлмайди, албатта.\nШу боис ўқув-семинарларни ҳар бир бошланғич ташкилотда ўтказишни яхши йўлга қўйишга эришишимиз керак. Етакчилар учун махсус дастурлар асосида ўқув курслари ташкил қилиш эса қуйи бўғин фаолиятини мустаҳкамлашда муҳим аҳа-миятга эга бўлади, деб ҳисоблайман. Шундай бир механизмни шакллантириб олишимиз керакки, қуйи партия ташкилотларида билдириладиган ҳар бир фикр, ҳар бир таклиф партиянинг Марказий Кенгашигача, юқори партия ташкилотларида бўладиган муҳокамалар бошланғич ташкилотгача етиб бориши ҳамда ўзининг акс-садосини бериши зарур.\nХонқа туман партия кенгаши раиси:\n— Мен ҳар ҳафтанинг икки, уч кунини бошланғич партия ташкилотларида ўтказаман. Улар фаолияти, муаммолари, таклиф-мулоҳазалари билан қизиқаман, аъзолар билан эркин суҳбат қураман. Уларни ўйлантираётган масалаларни депутатларимизга етказаман, йиғилишларда муҳокамага қўяман.\nАна шу тажрибадан бир хулосага келдимки, биз қуйи бўғиндан кўпроқ таклифлар олишимиз керак. Чунки улар аҳолини, ёшларни ўйлантираётган муаммолар, қизиқтираётган масалаларни яхши билади. Муаммони чуқур билиш эса ҳаётий, асосли таклифлар ишлаб чиқишга асос бўлади. Мисол учун биз бошланғич ташкилотларда турли мавзуларда давра суҳбатлари ташкиллаштиряпмиз. Тадбирларга бюджетдан ташқари пенсия жамғармаси туман бўлими, бандликка кўмаклашиш ва аҳолини ижтимоий муҳофаза қилиш маркази ҳамда бошқа қатор ташкилотлар вакиллари, депутатлар таклиф этилмоқда. Ўзаро фикр алмашиш, савол-жавоблар депутатларимиз турли ижтимоий масалаларни вакиллик ҳокимияти муҳокамасига олиб кириши, ижро ҳокимияти органлари олдига қўйишига асос бўлади. Бундай тадбирлар бошланғич ташкилотларда ўтказилиши, аввало, етакчилар ва партия аъзолари сиёсий-ҳуқуқий билимини оширишга, аъзолар фаоллигини кучайтиришга хизмат қилади.\nДарҳақиқат, бугун партиямиз тизимида бошланғич партия ташкилотлари фаоллигини ошириш масаласига жиддий эътибор берилмоқда. Энг муҳими, вилоят, туман ва шаҳар кенгашлари қуйи ташкилотлар фаолиятини замон талабларига мос равишда ташкил этиш чораларини кўрмоқда. Бу эса партиянинг амалий натижаларга эришиши, электоратга яқин бўлиб, унинг манфаатларини ҳимоя қилишида муҳим аҳамият касб этади.


Футбол: Миржалол Қосимов истеъфо берди - BBC O'zbek\nФутбол: Миржалол Қосимов истеъфо берди\nТошкентдан олинган расмий хабарларга кўра, Ўзбекистон Футбол Федерацияси миллий терма жамоа Бош мураббийсининг истеъфосини қабул қилган ва аллақачон унинг ўрнига Тошкентнинг “Пахтакор” жамоаси Бош мураббийси Самвел Бабаянни тайин этган.\nЎзбекистон Футбол Федерациясининг бу хусусдаги хабарида Бош мураббий истеъфоси сабаби тафсилотлари келтирилмаган.\nАммо Миржалол Қосимовнинг истеъфоси Ўзбекистон миллий терма жамоасининг Осиёдан 2018 йилги жаҳон чемпионати иккинчи давра саралаш босқич беллашувларининг Шимолий Кореяга қарши 1-тур учрашувида қайд этилган йирик мағлубиятидан қисқа вақт ўтмай кузатилмоқда.\nУчрашув шу йилнинг 16 июн куни Пхеньянда бўлиб ўтган ва ўзбекистонлик футболчиларнинг 4:2 ҳисобида мағлубияти билан якун топганди.\nДастлабки ўйинда қайд этилган бу каби натижа Ўзбекистон футбол аҳли орасида анчайин баҳсу мунозараларга сабаб бўлган, футболга ихтисослашган турли маҳаллий веб саҳифалар ва ижтимоий мулоқот тармоқларида миллий терма жамоа Бош мураббийси Миржалол Қосимовни истеъфога чақирувчи даъватларга ҳам сабаб бўлганди.\nЭслатиб ўтиш жоиз, футбол бўйича Ўзбекистон миллий терма жамоаси, ҳалича, ўз тарихида жаҳон чемпионатига чиқа олган эмас.\nАммо жамоа айнан Миржалол Қосимов Бош мураббийлиги остида икки бор жаҳон биринчилиги гуруҳ босқич саралаш беллашувларининг ҳал қилувчи плей-офф босқичига қадар кўтарилган, аммо ҳар икки гал ҳам йўлланмани қўлдан бой берган.\nМиллий терма жамоанинг Осиё қитъасидан гуруҳ босқич саралаш беллашувларида қайд этган бу икки натижасидан энг сўнггиси Бразилияда бўлиб ўтган 2014 йилги жаҳон биринчилигига тўғри келган.\nФутболчиларнинг аввалига якуний босқич саралаш беллашувлари ортидан фақат тўплар ҳисобидаги фарқ билан жаҳон чемпионатига тўғридан-тўғри чиқиш имконияти, бунинг изидан Иорданияга қарши дастлабки плей-офф босқичидаги мағлубияти ҳам ўзбекистонлик ишқибозлар орасида кескин акс-садоларга сабаб бўлган, ўша пайтда ҳам Миржалол Қосимовни истеъфо беришга даъват этувчи кўплаб чақириқлар янграганди.\nОрада Тошкентдан Миржалол Қосимовнинг ўз истеъфосини сўрагани, аммо унинг аризалари Ўзбекистон Футбол Федерацияси томонидан қабул қилинмаганига оид хабарлар ҳам олинганди.\n"Жаҳон чемпионатига чиқишни истаган эдик. Аммо вазифа бажарилмади. Барча айбни ўз бўйнимга олган ҳолда истеъфо сўрайман. Жамоага янги қон керак", деб айтганди Миржалол Қосимов, жумладан, бундан икки йил аввал берган аризасида.\nЎшанда Ўзбекистон Футбол Федерацияси вакили Би-би-си Ўзбек Хизмати билан суҳбатида "ҳамма нарса тарозида ўлчаниб, ҳозирча Миржалол Қосимовнинг терма жамоада қолиши энг яхши ва энг тўғри қарор экани тушуниб етилгач, унинг истеъфоси қабул қилинмаган"ини билдирганди.\nБунинг ортидан, Ўзбекистон миллий терма жамоаси шу йил бошида Австралия мезбонлик қилган Осиё Кубогига чиққан ва турнирнинг чорак финалидан ортга қайтганди.\nРасмий хабарларга кўра, Самвелл Бабаян тез орада “Пахтакор” жамоасидаги вазифасидан бўшаб, фақат Ўзбекистон миллий терма жамоаси билан иш олиб боради.\nЎзбекистон миллий терма жамоаси Осиё қитъасидан Россия мезбонлик қилувчи 2018 йилги жаҳон чемпионатига иккинчи давра гуруҳ босқич саралаш беллашувларини “Н” гуруҳида бошлаган ва кейинги босқичга чиқиш учун яна Филиппин, Баҳрайн ва Яманга қарши кураш олиб боради.\nЖамоанинг навбатдаги учрашуви 3 сентябр куни яманлик рақибларига қарши режаланган.\nҲозир дастлабки икки учрашувларини кетма-кет ғалаба билан бошлаган Шимолий Корея ва Филиппин Ўзбекистон тушган “Н” гуруҳида пешқадамлик қилиб туришибди.\nЭслатиб ўтиш жоиз, жорий пайтда қитъанинг 40 миллий терма жамоаси саккиз гуруҳга бўлиниб жаҳон чемпионатига чиқиш учун ўз курашларини бошлаб юборишган бўлишса, улардан фақат гуруҳ етакчилари ва иккинчи давра беллашувларини энг яхши натижа билан иккинчи ўринда якунлаган тўртта жамоа кейинги босқичга чиқиш ҳуқуқини қўлга киритишади.\nМиржалол Қосимовнинг кейинги фаолияти ҳақида, ҳозирча, расмий маълумотлар йўқ.\nБи-би-си Ўзбек Хизматининг собиқ Бош мураббий билан боғланиш уринишлари ҳам, ҳалича, иш бермади.\nМиржалол Қосимов 2012 йил июн ойида Ўзбекистон миллий терма жамоаси ўз майдонида Эронга қарши сўнгги босқич саралаш беллашувлари дастлабки учрашувини бой бериши ортидан, Вадим Абрамовнинг ўрнига иккинчи бор Бош мураббий этиб тайинланганди.\nЎз вақтида ҳақли равишда юлдуз футболчилардан бири деб тан олинган Миржалол Қосимов ўша пайтда баробарига Тошкентнинг "Бунёдкор" клубини ҳам бошқарган, аммо яқинда бор эътиборини миллий терма жамоага қаратиш изоҳи билан қалдирғочлар Бош мураббийлигидан кетганди.\nМиржалол Қосимов дастлаб 2006 йилда Рауф Инилеев билан бирга миллий ва Олимпия терма жамоаларига ҳаммураббийлик қилишни бошлайди.\nЎзбекистон миллий терма жамоасининг сўнгги жаҳон чемпионати якуний босқич саралаш беллашувларидаги кетма-кет мағлубияти ортидан, 2008 йилда жамоага Бош мураббий этиб тайинланади.\nАммо йил ўтиб, Ўзбекистон миллий терма жамоасининг 2011 йилги Осиё Кубоги саралаш босқич учрашувларидаги муваффақиятсизлиги сабаб, ўз вазифасини топширади.\nУнинг ўрнига Вадим Абрамов Бош мураббий этиб тайинланади.\nВадим Абрамов унгача Тошкентнинг "Локомотив" клубига бошчилик қилиб келган.\nЎзининг порлоқ футболчилик карьераси давомида Миржалол Қосимов "Пахтакор", "Динамо" (Минск), "Алания" (Владикавказ) каби жамоаларда тўп суриш қаторида собиқ СССР Олимпия терма жамоаси аъзоси ҳам бўлган.\nРоссия чемпиони, уч бор "Ўзбекистоннинг энг яхши футболчиси" саналади.\n12-Осиё Ўйинлари ғолиби, Ўсмирлар ўртасида жаҳон (1987) ва Оврўпо чемпиони (1988) бўлган.\nЎтган йил эса, Андижон вилоятида Миржалол Қосимов номида футбол мактаби ҳам очилганди.\nБу - Ўзбекистонда машҳур футболчи шарафига очилган илк мактаб бўлади.\nМиржалол Қосимов 2012 йилда Ўзбекистонда "Йилнинг энг яхши мураббийи", деб тан олинган.\nЎзбекистон миллий терма жамоаси ўз тарихида эришган энг катта ютуғи эса, 1994 йилга тўғри келади.\nЖамоа ўшанда Биродар Абдураимов ва Рустам Акрамовлар ҳаммураббийлиги остида Японияда бўлиб ўтган Осиё Ўйинлари ғолиби бўлганди.\nАгар, айрим маълумотларга таянилса, 1994 йилдан буён Ўзбекистон миллий терма жамоаси Бош мураббийси қарийб 20 бор ўзгарган.


Обама бюджетни ислоҳ қилмоқчи\n14 май 2021, Тошкент вақти: 12:45\nАҚШнинг янги президенти Барак Обама ҳукуматнинг ортиқча сарф-ҳаражатлари ва самарасиз дастурларни тугатишни ваъда қилмоқда.\nСешанба куни Чикагода ўтказилган матбуот анжуманида Обама бюджет ислоҳотлари ўта долзарб масала эканини таъкидлади.\n- Биз эҳтиёжга қараб, соҳаларга сармоя ётқизадиган бўлсак, кераксиз сарф-ҳаражатлардан ҳам воз кечишимиз лозим бўлади. Ҳозирги мушкул даврда - дефицит ошиб, иқтисод қисқариб бораётган шароитда - бюджетни ислоҳ қилиш шунчаки муқобил масала эмас, заруратдир, - деди Обама.\nЯнги президент таклиф этаётган иқтисодий рағбат режаси, ҳисоб-китобларга кўра, келаси икки йил давомида бир неча юз миллиард АҚШ долларига тушиши мумкин.\nОбама, шунингдек, ўз маъмуриятида иқтисодий масалаларга оид лавозимларга навбатдаги номзодларни эълон қилди.\nОқ уйнинг бюджет бошқармаси раҳбарлигига Питер Орзаг номзоди илгари сурилди. Орзаг собиқ президент Билл Клинтоннинг иқтисодий масалаҳатчиси бўлган.


16:43 / 02.07.2018 | Dilshod | 2714\nАссалому алайкум! Мен 1 йиллар олдин фолчига борган эдим. У манга сени ўз қариндошларингдан бири йўлингни ёпиб қўйган деди. Мен қандай қилиб ўз йўлимни очсам бўлади?\n- Ва алайкум ассалом! Сизни у фолбинга боришингиз ва унинг гапини тасдиқ қилишингиз Ислом динидан чиқиш эканлигини билмайсизми? Бу билан агар уйланган бўлсангиз аёлингиз билан никоҳингиз бекор бўлиб, қилган ҳамма яхшиликларингиз хабата бўлиб кетиши мумкин. Тез тавба қилинг. Аллоҳ таоло “Намл” сурасида:\nقُل لَّا يَعْلَمُ مَن فِي السَّمَاوَاتِ وَالْأَرْضِ الْغَيْبَ إِلَّا اللَّهُ وَمَا يَشْعُرُونَ أَيَّانَ يُبْعَثُونَ۝\n65. Сен: «Осмонлару ерда Аллоҳдан бошқа ҳеч ким ғайбни билмас», – деб айт. Улар қачон қайта тирилтирилишларини ҳам сезмаслар” деб марҳамат қилган.\nАллоҳ таоло шундай деб турса инсон Роббисининг гапини бир тийнга олмай жинкаш ва шайтоннинг дўсти, дўзахий фолбинни гапини тасдиқлаб туриши қайси бир мусулмонга тўғри келади?\nҒайбни билиш фақат Аллоҳ таолонинг Ўзига хосдир. Аллоҳдан бошқа ҳеч ким – на инсон, на фаришталар, на жинлар ғайбни билмайди. Бу эса Аллоҳ таолонинг мутлақ илм эгаси эканини англатиш билан бирга, махлуқотлар учун У буюк Зотнинг лутфи ҳамдир. Ўйлаб кўрайлик, инсон ўз тақдирини – бир кун, бир ҳафта, бир ой, бир йилдан кейин ёки умрининг охиригача нималар бўлишини аниқ билса, унинг учун ўша кун, ҳафта, ой, йил ва умрнинг қизиғи қоладими? Албатта, йўқ. Бу мулоҳаза фақат биргина ғайб ҳақида. Яна қанчадан-қанча ғайб ишлари бор, уларни ҳам мулоҳаза қилсак, шунга ўхшаш ҳикматлар келиб чиқаверади. Валлоҳу аълам!\nЎтган отам учун


Тошкентдаги поликлиникалардан бирида эркакка ҳомиладор эканлигини айтишди\n16:11 13.03.2017 Ҳавола олиш\nФамилия сизники, демак, хорионик гонадотропинлар (ҳомиладор аёллар гормони) ҳам сизга тегишли, - дейди ҳамширалар\nТОШКЕНТ, 13 мар — Sputnik. Пойтахтдаги Мирзо Улуғбек туманидаги поликлиникалардан бирида таҳлил топширган эркак кутилмаган ташхисдан ҳайратда қолди, деб ёзади nuz.uz.\n"Биринчи берган саволим шу бўлди: кимдан? Хотинимданми?". Рўйхатхонадагилар эса кескин жавоб қайтаришди: "Бошимизни қотирманг".\nМен улардан таҳлил натижаларини қайтадан текшириб кўришни, таҳлиллар алмашиб қолган бўлиши ёки фамилиямни нотўғри ёзган бўлишлари мумкинлигини айтдим. Бироқ улар ҳеч қандай хато юз бермаганини таъкидлашди: "Фамилия сизники, демак, хорионик гонадотропинлар (ҳомиладор аёллар гормони) ҳам сизга тегишли. Соғлиқни сақлаш вазирлиги адашмайди. Саломат бўлинг, дейишди", — дейди эркак.\nЭркак ўзининг "ҳомиладор"лигидан асло чўчиб кетмайди, балки ҳамширалар билан ҳазиллашади. Унинг балки хакерлар поликлиника компьютер тизимини бузишгандир, деган саволига ҳамширалар у адашиб бошқа одамнинг қони ва сийдигини кўтариб келганлигини айтиб жавоб қайтаришади.\n"Ҳеч бўлмаса нечанчи ойда эканлигимни айтинглар? Бундай гапни ҳар куни ҳам эшитмайди одам", — дея давом этади эркак.\n"Томоша кўрсатишни бас қилинг! Бизда ҳалол, виждонан ва бепул хизмат кўрсатилади, истасангиз порталга ёзинг. Бизда беморлар манфаати юқори туради, агар билишни истасангиз, беморлар билан мулоқотлар ўтказамиз", — дейди ҳамширалардан бири.\nВоқеа алмашиб қолган таҳлил натижаларининг топилиши билан ниҳоясига етди. Маълум бўлишича, ҳамширалардан бири таҳлил натижасини ҳомиладор аёлнинг таҳлили билан алмаштириб қўйган экан. Поликлиника ходимларининг ўзлари ҳам қандай қилиб бу ҳол юз берганига тушунишмади.


Синмас ва букилмас ягона ўйин смартфони глобал бозорда: видеоси ва нархлари - Terabayt.Uz\nСинмас ва букилмас ягона ўйин смартфони глобал бозорда: видеоси ва нархлари\n«Устабузармон» видеоблогер куни кеча 2021 йилнинг синмайдиган ва букилмайдиган ягона ўйин смартфонини эълон қилган ҳамда уни қийнаган видеосини кўрсатган эди. Зак Нельсонга кўра, Xiaomi корпорациясининг ўйин қурилмаларига ихтисослашган бренди тақдим этган флагман – Black Shark 4 модели шунақа мустаҳкам экан.\nХитойдаги анонсидан бир ой ўтиб, Black Shark 4 геймерофони глобал бозорга ҳам тақдим этилди. Ишлаб чиқарувчининг халқаро сайтида унинг саҳифаси пайдо бўлди.\nBlack Shark 4 смартфонининг тезкор/доимий хотираси 8/128 гигабайтлик варианти учун 499 АҚШ доллари (499 евро ёки 429 фунт стерлинг) миқдорида нарх белгиланган. Геймерларга мўлжалланган ушбу қурилманинг 12/256 гигабайтлигини эса $599/€599/£519 эвазига олиш мумкин.\nХитойда эса бу қурилманинг 6/128 ГБлик варианти 383 доллар, 8/128 ГБлиги – 415 доллар, 12/128 ГБлиги – 460 доллар ва 12/256 ГБлиги – 505 доллардан сотилмоқда.\nТўртинчи авлод «Қора акула»нинг очиқ савдоси 6 майда бошланади, ҳозир эса унга олдиндан буюртма очилган. Аввалдан буюртма қилган дастлабки 100 нафар харидорга Black Shark 4 FunCase ғилофи ҳамда Black Shark FunCooler кулери совға сифатида қўшиб берилади.\nМазкур геймерофон ҳамда унинг янада илғор – Black Shark 4 Pro версияси техник жиҳатлари билан мана бу хабаримизда танишиб чиқиш мумкин.\nЎҚИНГ: Dimensity 1200 чипи ва 12ГБ тезкор хотирага эга Redmi K40 Gaming Edition смартфони тақдим қилинди\n#Smartfon #Xiaomi #Android смартфон #нархлар #смартфонлар #янги технологиялар #Xiaomi Black Shark # 5G смартфон #5G-смартфони #Xiaomi Black Shark 4 #Xiaomi Black Shark 4 Pro